Kūrybiškos mokymo(si) aplinkos sukūrimas Šiaulių jėzuitų mokykloje

Prisidėdama prie 2014–2020 m. Europos Sąjungos fondų investicijų veiksmų programos punkto 9.1.3. „Padidinti bendrojo ugdymo ir neformaliojo švietimo įstaigų (ypač vykdančių ikimokyklinio ir priešmokyklinio ugdymo programas) tinklo veiklos efektyvumą“) ir Vaikų įtraukties mokytis ir įvairiapusio ugdymo 2017–2022 metų veiksmų plano 1.1.5.1 papunkčio, projekto vykdytojas siekia įgyvendinti šį projektą, kurio tikslas  – didinti mokyklos veiklų efektyvumą sukuriant mokiniams kūrybiškumą skatinančią mokymo(si) aplinką. Šiuo tikslu planuojama spręsti dvi esmines problemas – modernizuoti mokykloje esančias mokymosi aplinkas ir sudaryti galimybes kuo didesnei mokinių daliai naudotis inovatyviais mokymosi įrankiais ir įranga.

Mokykla taip pat siekia patrauklia ir pritaikyta įstaiga specialiųjų poreikių turintiems vaikams, bus kuriama socialinę atskirtį mažinanti aplinka. Ne mažiau svarbu, kad būtų sudarytos sąlygos tobulėti ir skirtingo gebėjimų vaikams - tam tikslui kuriamos kalbų, programavimo, gamtos pažinimo laboratorijos, kūrybinės, sensorinės erdvės.

Šis projektas teiks naudą prisidėdamas prie šiuolaikinėje švietimo aplinkoje aktualios STEAM iniciatyvos. Gamtos mokslų, inžinerijos mokslams reikalingos laboratorijos, o modernios ir inovatyvios laboratorijos sudaro galimybes atlikti eksperimentus ir studijas, kurių realiame gyvenime mokiniai negalėtų patikrinti. Pasitelkiant modernią ir inovatyvią mokymo technologiją ir įrankius, mokytojams lengviau integruoti atskirus dalykus ir jungti į bendras pamokas. Atsiranda galimybės greičiau perduoti informaciją pamokų metu, valdyti klasę iš mokytojo darbo vietos. Inovatyvios priemonės suteikia galimybę į mokymo procesą įtraukti ir tuos mokinius, kurie negali pamokose dalyvauti dėl ligos ar kitų priežasčių ir leidžia jiems mokytis nuotoliniu būtu, o mokytojui suteikia galimybę iškart duoti grįžtamąjį ryšį.


IRT SEKTORIAUS ĮMONIŲ DARBUOTOJŲ MOKYMAI

IT sritis sparčiai keičiasi ir tobulėja, o naujos technologijos nuolatos keičia senąsias, todėl siekiant sukurti naujus produktus ir išlaikyti konkurencinį potencialą šiame sektoriuje būtina suburti kompetentingą kolektyvą. Klasterio koordinatorius UAB „Lexita“ įgyvendina projektą „IRT sektoriaus įmonių darbuotojų mokymai“, kurio tikslas – suteikti įmonių darbuotojams aukščiausios kokybės mokymus, skatinti darbuotojų profesinį mobilumą bei tobulinti jų kvalifikaciją siekiant išlaikyti darbuotojų konkurencingumą darbo rinkoje.


Vilniaus rajono savivaldybės administracija

Įgyvendinant projektą "Kompleksinės paslaugos Vilniaus rajono šeimoms" bus vykdomos veiklos: paslaugų šeimai organizavimas ir koordinavimas, paslaugų šeimai teikimas: pozityvios tėvystės mokymai, psichosocialinė pagalba, šeimos įgūdžių ugdymas ir sociokultūrinės paslaugos, mediacijos, vaikų priežiūros, potencialios tikslinės grupės informavimas, konsultavimas apie kompleksiškai teikiamas paslaugas šeimai, įtraukimo į šias paslaugas priemonių vykdymas, tikslinių grupių informavimas apie kitas aktualias savivaldybėje teikiamas paslaugas, vykdomas programas. Numatomas paslaugų gavėjų skaičius - 1065.

Projekto vykdymo laikotarpiu bus teikiamos kompleksinės paslaugos Vilniaus rajono šeimoms, tai didins prevencinių ir intervencinių paslaugų šeimai ir vaikui prieinamumą, kokybę ir įvairovę. Teikiamos paslaugos mažins šeimų socialinę atskirtį.

Projekte teikiamos paslaugos nediferencijuojamos pagal gavėjų lytį, vienodai prieinamos abiejų lyčių, įvairių rasių, tautybių, etninės priklausomybės , socialinės padieties, tikėjimo, įsitikinimų ar pažiūrų, amžiaus, lytinės orientacijos asmenims. Projekto veiklos ir rezultatais taip pat bus prieinami visai tikslinei grupei, neatsižvelgiant į amžių ar negalią.


Kompleksinių paslaugų šeimai teikimas Kalvarijos savivaldybėje

Projekto tikslas - plėtoti pslaugas šeimai Kalvarijos savivaldybėje ir padidins bendruomenėje teikiamų paslaugų prieinamumą ir kokybę. Kalvarijos socialinių paslaugų centre įsikurs Bendruomeniniai šeimos namai, užtikrinantys "vieno langelio" principą, organizuos ir koordinuos paslaugų šeimai teikimą, identifikuos pagalbos reikalingas šeimas, individualiai konsultuos asmenis ir teiks informaciją apie savivaldybėje teikiamas paslaugas, bendradarbiaus su projekto partneriu, nukreips asmenis į tikslines grupes ir į individualias specialisto konsultacijas, organizuos informacines iniciatyvas. Religinė bendrija Vilkaviškio vyskupijos Caritas organizuos veiklas, kuriose dalyvaus ne mažiau nei 98 asmenys. Individualias psichosocialines paslaugas ves 70 asmenų psichologas ir socialinis darbuotojas. Psichologo konsultacijos bus teikiamos asmenims, šeimos nariams, artimiesiems, išgyvenantiems krizę ar patyrusiems traumuojančius emocinius išgyvenimus. Individualios socialinio darbuotojo konsultacijos asmeniui (šeimai) bus teikiamos siekiant sudaryti sąlygas tapti aktyvesniais bendruomenės nariais save realizuojant visomis galimomis priemonėmis ir būdais. Asmenys (šeimos) turės galimybę dalyvauti grupinėse psichologo konsultacijose skirtingose grupėse. Bus ugdomi savęs pažinimo, bendravimo ir kiti įgūdžiai, skatinama socialinė integracija. Konsultacijose nagrinėjama bus 10 įvairiausių temų. Bus organizuojami grupiniai koučingo užsiėmimai 60 asmenų, kurių metu remdamasis savo įžvalgomis, padedant koučingo specialistui,  klientas modeliuos būsimus veiksmus, kurie pritaikkomi praktikoje, skatins jį keistis - augti, tobulėti, stiprinti šeimą, santykius, bendravimą su vaikais. Projekto partneris vykdys šeimos įgūdžių ugdymo ir sociakultūrines paslaugas. 98 asmenys turės galimybę savo problemas spręsti, atsakymus rasti šeimos klubų, stovyklų metu. Bus sudaryta tėvystės įgūdžių grupės. Bus teikiamos vaikų priežiūros ir pavežėjimo paslaugos.

Projekto įgyvendinimo metu vykdomos veiklos aktyviai prisidės prie darnaus vystymosi principo įgyvendinimo. Bendruomeniniai šeimos namai ir visi projekto partneriai paslaugas teiks visoje  savivaldybės teritorijoje -  tiek mieste, tiek kaime gyvenančioms  šeimoms. Bus organizuotos klientų pavėžėjimo paslaugos, todėl visas numatytas kompleksines paslaugas šeimai, galės gauti visi asmenys (šeimos) nepriklausomai nuo jų gyvenamosios vietos.

Projektas prisidės prie moterų ir vyrų lygybės principo įgyvendinimo ir skatins nediskriminavimą, t. y. projekto veiklos ir rezultatai bus prieinami visiems norintiems dalyviams nepriklausomai nuo  lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos. Asmenims turintiems skirtingų specialiųjų poreikių (judėjimo, klausos ar kitą negalią turintiems asmenims ir pan.) projekto veiklos prireikus bus organizuojamos patalpose, prieinamose judėjimo, regos ar kitą negalią turintiems asmenims; projekto medžiaga prireikus bus pritaikyta regos ar kitą negalią turintiems asmenims, vykdant projekto veiklas prireikus bus užtikrintas vertimas į gestų kalbą.


Efektyvių ambulatorinės slaugos modelių plėtojimas

Lietuvos Respublikos sveikatos apsaugos ministerija

Lietuvoje pradėta kurti vieningos ilgalaikės priežiūros paslaugų koncepcija, kurios tikslas – nustatyti bendrus socialinės globos ir asmens sveikatos priežiūros paslaugų organizavimo, teikimo, ir finansavimo principus. Šios koncepcijos sukūrimas ir lemia prielaidas sisteminiams pokyčiams ilgalaikės priežiūros srityje, apie kuriuos atsiranda poreikis informuoti ambulatorinių slaugos paslaugų namuose teikėjus ir gavėjus (jų šeimos narius ir artimuosius), savivaldybių administracijas, ambulatorines slaugos tarnybas bei visuomenę.
Siekiant prisidėti prie koncepcijos įgyvendinimo, projekto įgyvendinimo metu bus informuojami bei mokomi sveikatos priežiūrą kuruojantys savivaldybių administracijos darbuotojai, ambulatorinių slaugos paslaugų namuose (toliau – ASPN) teikėjai, kaip efektyviai šalies regionuose / savivaldybėse organizuoti slaugos paslaugas namuose teikiančių tarnybų veiklą, kaip vykdyti tarpinstitucinį bendradarbiavimą tarp sveikatos apsaugos ir socialinės priežiūros įstaigų, kaip užtikrinti nenutrūkstamą pirminės sveikatos priežiūros grandinę pacientui. Mokymai bus vykdomi Lietuvos miestų ir rajonų savivaldybių teritorijos, bus apmokyta 2400 sveikatos priežiūros ir kitų specialistų. Siekiant padidinti visuomenės informuotumo, raštingumo lygį apie ambulatorinių slaugos paslaugų teikimą namuose, bus parengta interaktyvi mokomoji medžiaga, informaciniai/mokomieji filmukai apie ASPN namuose teikimą, teisinį reglamentavimą Lietuvoje.


Susijungimų ir įsigijimų sandorių įtaka energetikos sektoriaus ir jame veikiančių įmonių darnumui

ES energijos rinkos liberalizavimas stipriai paveikė sektoriaus pramoninę organizaciją. Energetikos sektoriuje veikiančios įmonės (E.ON. Powergen, RWE, National Power, Innogy, EDF, Edison, EnBW, EdP, Suez, Endesa, Enel, Vattenfall ir kt.) įgyvendino naujas plėtros strategijas ir aktyviai vykdė susijungimų ir įsigijimų sandorius tam, kad gautų sinerginės, finansinės ir ekonominės naudos.
Pagrindinis susijungimų ir įsigijimų sandorių motyvas yra vertės kūrimas.
Susijungimų ir įsigijimų sandoriai turi didžiulį įtaką energetikos sektoriaus darnumui, nes jie susiję su aplinkosauginiais, socialiniais, ekonominiais ir valdymo (ASEV) poveikiais ne tik tiesiogiai į sandorį įtrauktoms šalims, jų akcininkams, darbuotojams, tiekėjams, bet ir visai visuomenei.
Bendrovės gali ir turi siekti integruoti ASEV darnumo aspektus susijungimų ir įsigijimų sandorių metu, pradedant atliekant pradinį deramą patikrinimą baigiant sandorio įgyvendinimu. Kai energetikos sektoriaus įmonės vykdo susijungimų ir įsigijimų sandroių veiklą, dalyvaujančioms įmonėms atsiras nemažos galimybės ir rizikos energetikos sektoriaus tvarumo užtikrinimo srityje: galimybės sukurti ambicingesnes ir atsparesnes tvarumo strategijas, tam pat rizika, kad darnumo tikslai bus tik dalinai pasiekti dėl didžiulio įmonių akcininkų spaudimo kurti trumpalaikę vertę.
Pagrindinis stažuotės tikslas – sukurti metodiką, leidžiančią įvertinti susijungimų ir įsigijimų sandorių ryšį su darnaus vystymosi principais ES energetikos sektoriuje, ir  pakelti mokslinę kvalifikaciją.
Mokslinio tyrimo pasiektus rezultatus bus galima pritaikyti  tarptautiniu mastu energetikos sektoriaus uždaviniams spręsti ir įmonių lygmeniu vertinti susijungimų ir įsigijimų sandorius. Sukurtas poveikio vertinimo modelis galės būti naudojamas  tolimesniems moksliniams tyrimams, politiniams tikslams formuoti, vertinti,  sprendimams priimti valdžios ar įmonių lygmenyje, bei įneš indėlį plėtojant kiekybinio ir kokybinio vertinimo metodus.


Alytaus profesinio rengimo centro mokinių profesinis mokymas pameistrystės forma

Pagrindinė profesinio mokymo paskirtis – padėti asmeniui įgyti kvalifikaciją ir kompetencijas, atitinkančias darbo rinkos poreikius. Šiuоlaikinėje darbо rinkоje, siekiant suteikti naujas galimybes ne tik jaunimui, bet ir įmоnėms, plėtоjamas pameistrystės prоfesinis mоkyma, nes tai lemia: ekоnоmikоs augimą, didėjantį kоnkurencingumą, geresnę kvalifikacinės paklausos ir pasiūlos atitiktį. Projektas skatina praktinių įgūdžių mokantis darbo vietoje įgijimą, sklandesnį  perėjimą iš mokymosi į darbą, geresnį įsidarbinimą, glaudesnį švietimo ir verslo bendradarbiavimą, didesnę kvalifikuotų darbuotojų pasiūlos ir paklausos atitiktį.
Projekto tikslas – prisidėti prie praktinių įgūdžių įgijimo skatinimo darbo vietoje, didinti profesinio mokymo atitiktį darbo rinkos poreikiams bei jo patrauklumą.
Projekto įgyvendinimo metu septyniose Alytaus regiono įmonėse bus atliekamas praktinis mokymą darbo vietoje  Praktinis mokymas darbo vietoje bus atliekamas pagal šias  formaliojo mokymo programas: Suvirintojo;  Automechaniko; Vizualinės reklamos gamintojo ; Virėjo; Padavėjo -Barmeno; Apdailininko (Statybininko).
Projekto tikslinė grupė - Alytaus profesinio rengimo centro formaliojo mokymosi programų mokiniai (26 asmenys).


Projekto „Įstaigų vadovų lyderystės stiprinimas“ pagrindinis tikslas – tobulinti aukštesniųjų kategorijų ir vadovaujančių valstybės tarnautojų lyderystę. Projekto metu, išanalizavus ES šalių įstaigų vadovų kompetencijų valdymo gerąją praktiką bus sukurta Lietuvos įstaigų vadovų kompetencijų ugdymo sistema; ne mažiau nei 200 įstaigų vadovų pagal individualius mokymo planus ugdys lyderystės ir vadybines kompetencijas, o projekto darbuotojai, siekdami užtikrinti projekto veiklų kokybę sustiprins žinias  įstaigų vadovų ugdymo/mokymo organizavimo srityje.
Įgyvendinus projektą bus sustiprintos įstaigų vadovų vadybinės ir lyderystės kompetencijos, o tai leis profesionaliau valdyti įstaigų personalą ir taip užtikrinti efektyvią įstaigų veiklą, kokybiškas viešąsias paslaugas bei rezultatyvų valstybės politikos įgyvendinimą.

Įstaigų vadovų lyderystės stiprinimo projektas turės teigiamos įtakos darnaus vystymosi integravimuisi į viešosios politikos turinį ir procesą. Projekto įgyvendinimas neturės neigiamos įtakos aplinkosaugos, socialinėje, ekonomikos ar regionų vystymo, darnaus vystymosi principo įgyvendinimo, informacinės ir žinių visuomenės plėtros srityse.

Įgyvendinant projektą bus  užtikrinama lygybė tarp vyrų ir moterų bei integruotas lyčių lygybės principas. Visiems projekto naudos gavėjams ir skirtingų tikslinių grupių atstovams bus suteikiamos lygios teisės dalyvauti projekto veiklose ir naudotis jo rezultatais. Be to, bus užkirstas kelias bet kokiai diskriminacijai, susijusiai su lytimi, rase, etnine kilme, religija ar tikėjimu, negalia, amžiumi ar seksualine orientacija.


Naujosios Akmenės lopšelio-darželio "Atžalynas" patalpų modernizavimas

Akmenės rajono savivaldybės administracija

Projektu siekiama gerinti Akmenės rajono ikimokyklinio ir priešmokyklinio ugdymo įstaigų infrastruktūros modernizavimą ir ugdymo proceso kokybę. Šiam tikslui buvo pasirinktas Naujosios Akmenės lopšelis-darželis "Atžalynas" (unikalus Nr. 3297-3000-1013), esantis adresu Respublikos g. 4, Naujojoje Akmenėje. Jis pastatytas pagal tipinį sovietinį projektą. Šiame pastate esančių vaikų grupių struktūra neatitinka šiuolaikinės ikimokyklinio ir priešmokyklinio ugdymo įstaigos poreikių. Lopšelyje-darželyje "Atžalynas" bus atnaujinta viena 4-6 metų amžiaus vaikų grupė ir naujai įsteigta 2-3 metų amžiaus vaikų grupė. Abiejose grupėse bus ardomos esamos pertvaros, kad grupių erdvės taptų vientisos. Jos bus padalijamos į miego, žaidimų, ugdymosi, ramybės bei virtuvėlės erdves. Patalpų erdvės bus paskirstomos taip, kad centriniame tūryje vyks įvairios vaikų veiklos, o tūrio viduje bus įrengiamos prausyklos, tualetai, išorėje - integruojamos vaikų drabužių spintelės, transformuojami virtuvės baldai, kreidiniais dažais dažomos sienos. Kad į antrame aukšte esančią ikimokyklinę grupę galėtų patekti vaikai, turintys specialiųjų poreikių, bus įrengtas liftas. Lopšelis-darželis bus aprūpintas vaikų kūrybiškumą ir savireguliaciją skatinančiomis priemonėmis.

Įgyvendinant projekto veiklas, numatomas aktyvus prisidėjimas prie universalaus dizaino principo įgyvendinimo. Atnaujinamos grupės atitiks ne mažiau kaip 4 (keturis) universalaus dizaino principus. PFSA 3 priedas, kuriame pažymėtas prisidėjimas prie universalaus dizaino principų įgyvendinimo teikiamas prie paraiškos.


Lietuvos mokslo tarptautiškumo didinimas - MTEP ryšių plėtojimas (LINO LT)

Lietuvos mokslininkų, mokslo ir studijų institucijų, mokslo politikos srities atstovų kompetentingas dalyvavimas Europos Sąjungos mokslinių tyrimų erdvėje yra būtina jų kvalifikacijos ir praktinių gebėjimų augimo sąlyga. Plečiantis tarptautinėms galimybėms ypač svarbu sudaryti sąlygas tyrėjams ir mokslininkams kelti mokslinę kompetenciją, siekiant sustiprinti bei suaktyvinti jų dalyvavimą tarptautinėje mokslinių tyrimų erdvėje bei gerinti jo kokybę.
Šiuo projektu bus skatinama tyrėjų bei mokslininkų mokslinės kompetencijos tobulinimas, padidinant Lietuvos MTEPI potencialo tarptautiškumą bei Lietuvos atstovų dalyvavimą ES mokslinių tyrimų ir inovacijų programose ir iniciatyvose taip įgyjant trūkstamos mokslinės ir dalykinės kompetencijos.  Per aktualios informacijos ES ir Lietuvoje sklaidą, tikslinių konsultacijų vizitų, komandiruočių ir stažuočių vykdymą, renginių organizavimą, įvairių lygių kontaktų inicijavimą ir vystymą, siekiant kad Lietuvos mokslininkai įgytų praktinės patirties, ES programų bei iniciatyvų situacijos analizę, bus sudaromos sąlygos tyrėjų bei mokslininkų mokslinės kompetencijos plėtrai bei  skatins dvišalius ir daugiašalius Lietuvos MTEPI sektoriaus ryšius, padės jiems peraugti į realius bendradarbiavimo projektus MTEPI srityje ir taip tiesiogiai prisidės prie mokslininkų kompetencijų ugdymo. Siekiant įgyvendinti projekto veiklas, skirtas tyrėjų bei mokslininkų mokslinės kompetencijos ugdymui, neatsiejama projekto veikla tampa ir Lietuvos MTEPI ryšių bei kompetencijos biuro Briuselyje, identiteto suformavimas bei jo plėtotė - Lietuvos MTEPI ryšių biuro dalyvavimas neformalios MTEPI ryšių biurų grupės IGLO (angl. Informal group of RTD Liaison Offices) veikloje, siekiant padėti Lietuvos mokslininkams sukurti ir plėtoti tarptautinius ryšius, kuriuos plėtodami Lietuvos mokslininkai įgytų praktinės patirties MTEPI srityje, bei ugdytų savo mokslinę kompetenciją.


Prisitaikymo prie klimato kaitos gerinimas, stiprinant valstybinės priešgaisrinės gelbėjimo  tarnybos reagavimo pajėgumus

Priešgaisrinės apsaugos ir gelbėjimo departamentas prie Vidaus reikalų ministerijos

Dėl klimato kaitos kylančių nelaimių skaičius ir intensyvumas didina dėl klimato kaitos kylančių gamtinių nelaimių įtaką gyventojų gyvybei, sveikatai, turtui ir aplinkai. Valstybinės priešgaisrinės gelbėjimo tarnybos (toliau – VPGT) pajėgoms greičiau atvykstant į nelaimės vietą ir efektyviau reaguojant į nelaimes bei valdant jų padarinių likvidavimą, būtų išvengta ar sumažinta mirčių, sveikatos sutrikimų, tiesioginės turtinės žalos gyventojams bei reikalautų mažesnių valstybės finansinių išlaidų. Tad šio projekto tikslas – pagerinti priešgaisrinių gelbėjimo pajėgų reagavimo ir nelaimių padarinių valdymo kokybę, sumažinant dėl klimato kaitos kylančius gamtinių nelaimių padarinius. Šis tikslas bus pasiektas  vykdant gelbėjimo technikos, reikalingos efektyviam VPGT reagavimui į potvynių ir miškų gaisrų sukeltas nelaimes,  įsigijimo veiklą.

Klaipėdos raj.,Jurbarko raj.,Klaipėdos miesto,Panevėžio miesto,Plungės raj.,Šilutės raj.,Ukmergės raj.,Anykščių raj.,Šalčininkų raj.,Kauno miesto,Tauragės raj.,Alytaus miesto,Vilkaviškio raj.,Rokiškio raj.,Pasvalio raj.,Telšių raj.,Utenos raj.,Pagėgių,Druskininkų,Šiaulių miesto


COVID produktai-dezinfekcinių priemonių gamyba

UAB „Lesta“ įgyvendinama projektą siekia įsigyti naują įrangą ir plėsti gamybos apimtis COVID-19 produktų gamybos srityje. Įmonė numato išplėsti higieninei rankų dezinfekcijai asmens sveikatos priežiūros įstaigose, visuomeninės paskirties objektuose ir buityje skirtų dezinfekavimo priemonių gamybą, taip pat pasiūlyti inovatyvų paviršių ir patalpų dezinfekcijai skirtą produktą - Dezifog. Šis dezinfekcinis skystis paviršių ir patalpų dezinfekcijai veikia naudojant rūko generatorių ir maksimaliai užtikrina paviršių ir patalpų dezinfekciją dezinfekanto aerozolio (rūko) forma. Tokiu dezinfekavimo sprendimu pasiekiamas geresnis efektyvumas ir sunaudojamas mažesnis kiekis dezinfekcinės priemonės .


Bešeimininkių apleistų pastatų ir įrenginių tvarkymas Alytaus rajono savivaldybėje

Alytaus rajono savivaldybės administracija

Pagrindinis projekto „Bešeimininkių apleistų pastatų ir įrenginių tvarkymas Alytaus rajono savivaldybės teritorijoje“ tikslas – pagerinti Alytaus rajono įvaizdį likviduojant apleistus pastatus ir kitus aplinką žalojančius objektus, kurie darko teritorijos, kuri yra lankoma vietinių gyventojų, pravažiuojama turistų, kraštovaizdį, kelia grėsmę žmonių sveikatai ir gyvybei.


Nuo globos link galimybių: bendruomeninių paslaugų plėtra

Neįgaliųjų reikalų departamentas prie Socialinės apsaugos ir darbo ministerijos

Lietuvoje veikia 38 stacionarios globos įstaigos neįgaliesiems, kuriose gyvena 6,1 tūkst. neįgalių suaugusių asmenų, iš jų daugiau nei 51,6 proc. turi psichikos negalią, proto negalią – daugiau nei 35,4 proc. Institucijose gyvenantys neįgalieji asmenys yra atskirti nuo visuomenės, dažnai visą gyvenimą praleidžia uždarose patalpose, turi mažai arba neturi jokių kontaktų su išoriniu pasauliu.

Lietuvoje vykdomos institucinės globos sistemos pertvarkos (toliau – Pertvarka) tikslas – sukurti kompleksiškai teikiamų paslaugų sistemą, kuri sudarytų galimybes, neįgaliajam ar jo šeimai (globėjams, rūpintojams) gauti individualias pagal poreikius paslaugas ir reikiamą pagalbą bendruomenėje. Teikiamas projektas skirtas II Pertvarkos etapo, kurio metu numatoma teikti naujų formų bendruomenines paslaugas tikslinėms grupėms, įgyvendinimui. Projekto metu bus vystomos naujų formų bendruomeninės paslaugos proto ir psichikos negalią turintiems darbingo amžiaus neįgaliesiems: 1) socialinių dirbtuvių paslaugos, 2) apsaugoto būsto paslaugos, 3) įdarbinimo su pagalba paslaugos, 4) pagalbos priimant sprendimus paslaugos.

Projekto tikslinė grupė – suaugę asmenys su proto ir/ar psichikos negalia, socialinių paslaugų srities darbuotojai. Netiesioginiai naudos gavėjai - neįgaliųjų, turinčių proto negalią ir (ar) psichikos sutrikimų, šeimos (globėjai, rūpintojai). Iš viso planuojama suteikti įvairias bendruomenines paslaugas ne mažiau kaip 913 asmenų su proto ar psichikos negalia. Projektą numatoma įgyvendinti 36 savivaldybėse, suskirstytose į 6 regionus (Vilniaus, Kauno, Šiaulių, Marijampolės, Tauragės, Telšių).

Projekto metu bus teikiamos naujų formų paslaugos proto ir psichikos negalią turintiems suaugusiesiems, siekiant didinti šių neįgaliųjų savarankiškumą, skatinti jų integraciją į darbo rinką, vietos bendruomenes ir socialinį gyvenimą. Projekto veiklos prisidės prie neįgaliųjų adaptacijos visuomenėje ir neigiamo visuomenės požiūrio į neįgaliuosius mažinimo.

Kauno raj.,Kėdainių raj.,Ukmergės raj.,Prienų raj.,Šakių raj.,Trakų raj.,Raseinių raj.,Joniškio raj.,Kalvarijos,Radviliškio raj.,Marijampolės,Vilniaus raj.,Kaišiadorių raj.,Pakruojo raj.,Vilniaus miesto,Tauragės raj.,Vilkaviškio raj.,Telšių raj.,Pagėgių,Elektrėnų,Šiaulių miesto,Šiaulių raj.


Aplinkosaugos vadybos (valdymo) sistemos diegimas UAB "Galvanta"

Metalo apdirbimo įmonė UAB „Galvanta“ nuo 1998 metų specializuojasi aptarnaujant Lietuvos ir kitų Europos šalių įmones antikorozinio, dekoratyvinio bei techninio metalo apdorojimo srityje, gamina nestandartinę įrangą. Bendrovė daug dėmesio skiria turimos technologinės įrangos modernizavimui, naujų produktų ir paslaugų įvedimui į rinką.

Šiuo metu įmonės veikla nėra sertifikuota pagal ISO 14001:2015 standarto reikalavimus. Tai mažina įmonės konkurencingumą. Galimi potencialūs klientai (ypač potencialūs užsienio užsakovai) nepateikia užsakymų, nes nepasitiki įmonės veikla dėl galimo šios veiklos neigiamo poveikio aplinkai. Todėl priimtas sprendimas įgyvendinti projektą, kurio metu būtų įdiegta aplinkos apsaugos vadybos sistema (AVS) pagal ISO 14001:2015 standarto reikalavimus bei atliktos įdiegtos AVS sertifikavimo procedūros.

Sertifikuotos aplinkosaugos vadybos sistemos įdiegimas įgalins UAB “Galvanta” sumažinti neigiamą poveikį aplinkai, padidinti energijos vartojimo efektyvumą, suteiks įmonei papildomą konkurencinį pranašumą bei padidins užsienio partnerių pasitikėjimą įmone ir jos veikla.

Projekto metu planuojama įdiegti aplinkosaugos vadybos sistemą UAB "Galvanta", t.y. įgyvendinti konkrečius veiksmus, demonstruojančius iniciatyvų požiūrį į darnaus vystymosi principo įgyvendinimą. Sertifikuota aplinkosaugos vadybos sistema įgalins UAB “Galvanta” sumažinti neigiamą poveikį aplinkai, padidinti energijos vartojimo efektyvumą.


Ambulatorinių sveikatos priežiūros  paslaugų prieinamumo gerinimas tuberkulioze sergantiems asmenims Trakų rajono savivaldybėje

Trakų rajono savivaldybės administracija

Viena pagrindinių priežasčių, neleidžianti sumažinti ar net visiškai panaikinti sergamumą tuberkulioze, yra per anksti nutrauktas gydymo kursas. To pasekoje užkratas toliau platinamas, formuojasi gydymui atsparios formos. Vadovaujantis „Tiesiogiai stebimo trumpo gydymo kurso paslaugų teikimo tvarkos aprašu“, atsparia TB sergantys ligoniai yra gydomi iki 9 mėnesių. Dažnu atveju tuberkulioze serga žemesnių pajamų, socialinės rizikos asmenys, kuriems ne visada pakanka motyvacijos, gebėjimų, finansinių sąlygų ilgą laiką gydytis ambulatoriškai.
Siekiant neutralizuoti potencialius tuberkuliozės židinius Trakų rajone, būtina šiuos asmenis pilnai išgydyti. Projekto metu numatomas šių asmenų gydymas. Pacientų motyvacija gydytis bus didinama ne tik sudarant palankias sąlygas (patogus paslaugų prieinamumas: kelionės kompensacija ar gydytojo vizitas į namus), tačiau juos ir finansiškai motyvuojant (maisto talonai).
Per 48 mėnesius numatoma išgydyti 42 pacientus.


Projekto „Jaunimo socialinių kompetencijų didinimas“ (toliau – Projektas) veiklos bus vykdomos visoje šalyje. Projektą vykdys Užimtumo tarnyba prie Lietuvos Respublikos socialinės apsaugos ir darbo ministerijos (toliau – Užimtumo tarnyba). Projekto metu 16–29 metų amžiaus nedirbantiems, nesimokantiems ir mokymuose nedalyvaujantiems asmenims, registruotiems Užimtumo tarnyboje, bus suformuojami paslaugų paketai, kuriais siekiama jaunimą įtraukti į aktyvų visuomeninį gyvenimą bei sumažinti jaunimo nedarbo lygį. Projektas sieks šių produkto rodiklių:- 15–29 metų nedirbantys, nesimokantys ir mokymuose nedalyvaujantys asmenys, dalyvavę JUI remiamoje intervencijoje - 9500; - 15–29 metų nedirbantys, nesimokantys ir mokymuose nedalyvaujantys asmenys, dalyvavę JUI remiamoje intervencijoje, iš kurių: 25–29 metų asmenys - 1900.Projektas prisidės prie darbo rinkos paklausos ir pasiūlos suderinamumo, jaunimo įtraukimo į aktyvų visuomeninį gyvenimą bei jaunimo nedarbo lygio mažinimo.

Numatyti aktyvūs veiksmai prisidės prie lyčių lygybės nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų skatinimo. Projekto įgyvendinimo metu Užimtumo tarnybos prie Lietuvos Respublikos socialinės apsaugos ir darbo ministerijos (toliau - Užimtumo tarnyba) internetinėje svetainėje nuolatos bus talpinama informacija apie Projekto tikslinės grupės atstovų lygias galimybes dalyvauti veiklose, bus akcentuojamas  moterų ir vyrų lygybės ir (arba) nediskriminavimo principas bei nediskriminavimo dėl amžiaus principo įgyvendinimas. Užimtumo tarnybos specialistai nuolatos aktyviai informuos potencialius Projekto dalyvius, nepaisant negalios, amžiaus, kilmės, religinių įsitikinimų ar pažiūrų, gyvenamosios vietovės ir pan., apie galimybes dalyvauti Projekte. Taip pat Užimtumo tarnybos atsakingi specialistai reguliariai organizuos informacinius renginius, skirtus Projekto tikslinės grupės atstovų supažindinimui su Projekto veiklomis ir dalyvavimo jose lygiomis galimybėmis be išimties visoms amžiaus grupėms, patenkančioms į Projekto tikslinę grupę. Kiekvieno renginio pradžioje apie 45 minutės bus skiriamos temos  „Lyčių lygybė ir nediskriminavimas bei nediskriminavimas dėl amžiaus“ išdėstymui, kartu su dalyviais gyvenimiškų situacijų, susijusių su lyčių lygybe ir nediskriminavimu bei nediskriminavimu dėl amžiaus aptarimui. Planuojama, kad renginius Užimtumo tarnybos specialistai organizuos kartą per mėnesį. Renginiai vyks Klientų aptarnavimo skyriuose ir Jaunimo darbo centrų patalpose.


Lietuvos gamtos ir kultūros paveldo objektų (išteklių) pristatymas Lietuvos ir užsienio atvykstamojo turizmo rinkoms

Projekto tikslas - skatinti atsakingą turizmą ir atvykstamąjį turizmą, didinti Lietuvos kultūros ir gamtos paveldo objektų (išteklių) aktualumą, lankomumą ir žinomumą, visuomenės informuotumą apie juos supančią aplinką, vykdant šių objektų (išteklių), nacionalinių turizmo maršrutų, trasų, kultūros kelių rinkodarą Lietuvos ir užsienio atvykstamojo turizmo rinkoms.
Projekto įgyvendinamos veiklos:
1) Turizmo rinkodaros  priemonių prioritetinėse atvykstamojo turizmo rinkose pasirinktinai įgyvendinimas,
2) Dalyvavimo tarptautinėje turizmo parodoje Izraelyje organizavimas,
3) Pažintinių turų Lietuvoje žiniasklaidos atstovams ir turizmo specialistams iš Lietuvos ir iš prioritetinių užsienio atvykstamojo turizmo rinkų, organizavimas,
4) Reklamos kampanijų atvykstamojo turizmo rinkose įgyvendinimas,
5) Komunikacijos užsienio rinkose vykdymas,
6) Turizmo rinkos tyrimų paslaugos Vokietijoje ir Jungtinėje Karalystėje.


Tiekimo grandinės infrastruktūros plėtra remiantis realiu laiku identifikuojamu regiono potencialu

Projekto esmė – žiedinės ekonomikos procesų skatinimas, panaudojant vietinį biokurą kiek įmanoma efektyviau. Šiandieninė situacija leidžia matyti, jog pagrindinis naudojamas biomasės išteklius yra medienos atliekos. Tačiau būtina pabrėžti, kad egzistuoja ir kitokio tipo biomasės atliekų, kurias panaudojus šaliai būtų sukurta pridėtinė vertė. Didelė biomasės dalis yra atliekos, kurios negali būti perdirbtos į tam tikrus produktus, tačiau turi didelę energetinę vertę. Nenaudojant šių atliekų jos degraduoja, taip prarandant galimybę kurti vertę visuomenei. Nacionalinės mokėjimo agentūros duomenimis, esama bemaž 0,5 mln. ha nedirbamų arba apleistų žemės plotų, kuriuose būtų galima auginti trumpos rotacijos energetinius augalus. Tai leistų geriau panaudoti išteklius, esančius valstybės viduje. Vertė kuriama naudojant vietinius išteklius energijos gamybai ir taip mažinant taršių iškastinių išteklių importą. Vertės kūrimo procese ypatingą vaidmenį atlieka duomenų analitika ir tiekimo grandinės procesai. Vis dėlto, norint investuoti ir kurti pridėtinę vertę susiduriama su koncentruotos informacijos gavimo kliūtimis. Šio projekto tikslas – per tiekimo grandinės infrastruktūrą perteikti teigiamą įvairaus tipo biomasės panaudojimo poveikį. Projekto vykdymo metu bus sukurta tiekimo grandinės formavimo instrumentas, kuriuo remiantis rinkos dalyviai turės galimybę įvertinti biokuro tiekimo galimybes iš skirtingų telkinių ir prognozuoti tiekimo sąnaudas realiu laiku. Sudaryta sistema bus skirta planuoti tiekimo grandinės infrastruktūra įvertinant ne tik esamus resursus, bet ir potencialą plėstis. Sudaryta kompiuterinė simuliacija leis įvertinti valstybės įtaką biokuro potencialo plėtrai, kadangi žiedinės ekonomikos diegimas valstybėje dažniausiu atveju vykdomas iš viršaus į apačią. Tam reikalinga susisteminti skirtingus žemės ūkio, miškų ūkio, pramonės, miestų energetinių sistemų, energijos paklausos duomenis. Taip sudaroma galimybė juos panaudoti sisteminiam modeliavimui.


Specialiojo policijos atašė Jungtinėje Karalystėje pareigybės funkcijų veiksmingumo užtikrinimas

Policijos departamentas prie Lietuvos Respublikos vidaus reikalų ministerijos

Projektas „Specialiojo policijos atašė pareigybės veiksmingumo užtikrinimas“ skirtas užtikrinti dvišalių Lietuvos Respublikos ir Jungtinės Karalystės ryšių plėtojimą bei viešojo saugumo didinimą. Projektu būtų finansuojama Policijos departamente įsteigta pareigybė. Atsižvelgiant į tai, kad Jungtinė Karalystė pasitraukė iš Europos Sąjungos ir sumažėjo abipusiškai veiksmingų bendradarbiavimo formų pasirinkimas, būtina užtikrinti dvišalius ryšius dėl gausios Jungtinėje Karalystėje gyvenančių lietuvių bendruomenės, todėl policijos atašė Jungtinėje Karalystėje pareigybė yra naudinga padedant užtikrinti dvišalių ryšių kokybę.


Socialinio būsto fondo plėtra Kupiškio rajono savivaldybėje

Kupiškio rajono savivaldybės administracija

Projektu siekiama prisidėti prie Kupiškio rajono savivaldybės socialinio būsto plėtros. Projekto įgyvendinimo metu bus pastatytas vienas apie 300 kv. m. daugiabutis pastatas, adresu B. Žekonio g. 10, Kupiškyje, įrengiant 6 vnt. vieno kambario socialinių būstų (iš jų 3 būstai bus pritaikyti asmenims su negalia), bei pirkimo būdu Kupiškio mieste įsigyta 5 vnt. socialinių būstų (4 vnt. vieno kambario ir 1 vnt. dviejų kambarių). Visi anksčiau minėti būstai bus aprūpinti elektrinėmis  viryklėmis (su orkaitėmis). Tikimasi, kad įgyvendinus projektą padidės galimybės apsirūpinti būstu šeimoms ir asmenims, turintiems teisę į socialinį būstą, pagerės minėtų asmenų gyvenimo kokybė, integracija į darbo rinką.

Projektas prisidės prie darnaus vystymosi principo įgyvendinimo. Detaliau aprašyta Informacinėje lentelėje apie projekto parengtumui keliamus reikalavimus.

Šis projektas  prisidės prie universalaus dizaino principo įgyvendinimo:
• takas, vedantis nuo pagrindinio įėjimo į pastatą iki automobilių stovėjimo aikštelės ir (arba) patekimo į sklypą, turi būti pakankamai platus, kad juo galėtų judėti asmenys su judėjimo techninės pagalbos priemonėmis (prireikus gali būti įrengiamos prasilenkimo salelės), be kliūčių ir barjerų, su nuleistais šaligatvių borteliais;
• turi būti nuožulnus takas iki pat įėjimo durų (tuo atveju, kai nėra laiptų) arba, jei yra laiptai, turi būti įrengiami pandusai ir turėklai;
• išorės durų angos bekliūtis plotis, jas atidarius ir matuojant tarp varčios ir staktos vidaus, turi būti ne mažesnis kaip 850 mm; jei būtina įrengti slenksčius ties lauko durimis, jie turi būti ne aukštesni nei 20 mm;
•  įrengiamos kodinės durų spynos, jos turi būti įrengtos ne žemiau kaip 500 mm ir ne aukščiau kaip 1 300 mm nuo grindų paviršiaus (galimas nuokrypis – ne daugiau kaip 10 proc.); mygtukai turi būti iškilę, naudojami reljefiniai simboliai;
• koridoriai turi būti pakankamai platūs, kad jais galėtų judėti asmenys su judėjimo techninės pagalbos priemonėmis (prireikus gali būti įrengiamos prasilenkimo salelės)


UAB "Orion Global Pet" tradicinių išteklių energijos vartojimo intensyvumo mažinimas įrengiant saulės jėgainę

Uždaroji akcinė bendrovė "Orion Global pet"

AB „Orion Global Pet“ veikia Klaipėdos laisvojoje ekonominėje zonoje nuo 2006 m. Bendrovė priklauso didžiausiai tarptautinei PET granulių gamintojų lyderei „Indorama Ventures“ grupei, valdančiai gamyklas Azijoje, Europoje, Amerikoje ir Afrikoje. PET granulių gamykloje per metus pagamina 255 000 tonų PET granulių. Pagrindinis dėmesys skiriamas žmonėms, saugai darbe, aplinkos apsaugai,  socialinei atsakomybei,  klientų poreikių tenkinimui, procesams, žinioms, produkto kokybei. Bendrovėje įdiegti 5 ISO standartai. Įmonės veikla ir gaminiai ne kartą laimėjo Lietuvos geriausiųjų apdovanojimus. Įmonė projekte planuoja įsidiegti 300 KW galingumo saulės jėgainę, kuri leistų kompenstuoti dalį elektros energijos, kuri šuo metu perkama iš centralizuotų tiklų. UAB „Orion Global Pet“ siekia būti švaria, saugia ir aplinkosaugos atžvilgiu draugiška įmone. Sauradėjus naudoti energiją iš saulės jėgainės, sumažės sąnaudų kaina – pagaminti PET granules taps pigiau, todėl pagerės įmonės konkurencingumas tiek Lietuvos, tiek užsienio rinkose. UAB „Orion Global Pet“, įsidiegusi saulės jėgainę, daugiau nepirks elektros iš elektros tinklų, o gaminsis pati.

Saulės energija yra viena iš švariausių energijos gavimo rūšių, tausojančių gamtinius ištekliusi ir aplinką. Gamykloje įdiegus saulės energijos jėgainę, sumažės į aplinką išmetamų šiltnamio efektą sukeliančių dujų ir kitų orą teršiančių emisijų kiekiai, todėl sumažės aplinkos užterštumo lygis.


Projekto "Jaunimo užimtumo skatinimas" (toliau- Projektas) veiklos bus vykdomos visoje šalyje. Projektą vykdys Užimtumo tarnyba prie Socialinės apsaugos ir darbo ministerijos (be partnerių). Tiksklinė grupė - 16-29 metų amžiaus nedirbantys, nesimokantys ir mokymuose nedalyvaujantys asmenys. Projekto metu bus įgyvendinamos aktyvios darbo rinkos politikos priemonės, numatytos Jaunimo garantijų iniciatyvos įgyvendinimo plane, patvirtintame Lietuvos Respublikos socialinės apsaugos ir darbo ministro 2013 m. gruodžio 16 d. įsakymu Nr. A1-692 "Dėl Dėl Jaunimo garantijų iniciatyvos įgyvendinimo plano patvirtinimo" bei užtikrinančios antrinės intervencijos paslaugų teikimą  registruotam Užimtumo tarnyboje jaunimui, atsižvelgiant į individualius jaunų žmonių poreikius bei siekiant užtikrinti kuo sklandesnį įsiliejimą į darbo rinką.
Projekto dalyviams bus sudarytos sąlygos dalyvauti aktyvios darbo rinkos politikos priemonėse, kas sumažins šios tikslinės grupės bedarbių skaičių ir sieks šių fizinių rodiklių:
1. Numatoma, kad 3190 jaunų bedarbių įgis darbines kvalifikacijas/kompetencijas, 650 asmenų pagerins pasiruošimą darbinei veiklai įsidarbinus pagal pameistrystės sutartis, 500 jaunuolių dalyvaus stažuotėje, 300 jaunuolių neformaliojo švietimo ir savišvietos būdu įgys kompetencijų pripažinime, 1500 jaunuolių darbo įgūdžių įgijimo rėmimo priemonės pagalba įsitvirtins darbo rinkoje, 550- dalyvaus įdarbinimo subsidijuojant priemonėje.
2. Numatoma, kad 1190 jaunuolių dalyvaus kompleksinėse priemonėse (po profesinio mokymo priemonės dalyvaus darbo įgūdžiū įgijimo rėmimo ar įdarbinimo subsidijuojant priemonėse).

Numatyti aktyvūs veiksmai prisidės prie lyčių lygybės nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų skatinimo. Projekto įgyvendinimo metu UT internetinėje svetainėje nuolatos bus talpinama informacija apie Projekto tikslinės grupės atstovų lygias galimybes dalyvauti veiklose, bus akcentuojamas  moterų ir vyrų lygybės ir (arba) nediskriminavimo principas bei nediskriminavimo dėl amžiaus principo įgyvendinimas. UT specialistai nuolatos aktyviai informuos potencialius Projekto dalyvius, nepaisant negalios, amžiaus, kilmės, religinių įsitikinimų ar pažiūrų, gyvenamosios vietovės ir pan., apie galimybes dalyvauti Projekte. Taip pat UT atsakingi specialistai reguliariai organizuos informacinius renginius, skirtus Projekto tikslinės grupės atstovų supažindinimui su Projekto veiklomis ir dalyvavimo jose lygiomis galimybėmis  be išimties visoms amžiaus grupėms, patenkančioms į Projekto tikslinę grupę. Kiekvieno renginio pradžioje apie 45 minutės bus skiriamos temos  „Lyčių lygybė ir nediskriminavimas bei nediskriminavimas dėl amžiaus“ išdėstymui, kartu su dalyviais gyvenimiškų situacijų, susijusių su lyčių lygybe ir nediskriminavimu bei nediskriminavimu dėl amžiaus aptarimui. Planuojama, kad renginius UT specialistai organizuos kartą per mėnesį. Renginiai vyks Klientų aptarnavimo skyriuose ir Jaunimo darbo centrų patalpose.


Perspektyvinės gatvės nuo Pramonės g. iki Naujosios g. Alytuje įrengimas

Alytaus miesto savivaldybės administracija

Projektu siekiama plėtoti susisiekimą vietinės reikšmės keliais Alytaus mieste. Projekto veikla: nutiesti perspektyvinę gatvę su asfalto danga nuo Pramonės g. iki Naujosios g. Alytaus mieste. Atkarpos tiesimo metu numatoma įrengti gatvės dangą su šaligatviais, taip pat įrengti atkarpos apšvietimo tinklus, rekonstruoti vandentiekio ir nuotekų tinklus, rekonstruoti elektros ir žinybinius tinklus, rekonstruoti ryšių ir signalizacijos linijų tinklus, įrengti geležinkelio pervažos signalizacijos įrenginius. Įgyvendinus projektą bus pasiekti rezultatai: naujai nutiestas kelias: įrengta perspektyvinė gatvė, 1 vnt. (0,715 km); sugaištas kelionės automobilių keliais (išskyrus TEN-T kelius) laikas - 0,0076 mln. val.

Projekte nėra numatyta veiksmų, kurie turėtų neigiamą poveikį darnaus vystymosi principo įgyvendinimui. Projektu prisidedama prie darnaus vystymosi principo įgyvendinimo, t. y.  projekto investicijos skirtos viešajai transporto infrastruktūrai, pritaikytai naudotis visų visuomenės grupių atstovams, sukurti, tad jomis yra  mažinamas skirtumas tarp regionų, kadangi yra skatinamas Alytaus regiono vystymasis, gerinant aplinkosaugines, socialines ir ekonomines Alytaus regiono sąlygas.


Raseinių rajono savivaldybės administracija

Projekto „Raseinių rajono savivaldybėje 2016-2019 m. kompleksiškai teikiamų paslaugų šeimai projektas“ (toliau - projektas). Įgyvendinant projektą kartu su partneriais šeimoms bus teikiamos šios paslaugos: informavimas ir konsultavimas, pozityvios tėvystės mokymai, psichosocialinė pagalba, šeimos įgūdžių ugdymo ir sociokultūrinės paslaugos, vaikų priežiūros paslaugos. Bendruomeninių šeimos namų funkcijas  atliks VšĮ Raseinių socialinių paslaugų centras. Projekto tikslinė grupė šeima - LR piliečiai ir nuolat Raseinių rajone gyvenantys asmenys. Numatoma, kad kompleksines socialines paslaugas gaus 400 tikslinės grupės asmenų.
Projekto metu teikiamos paslaugos įgalins šeimą spręsti krizines situacijas, bus plėtojamos galimybės gauti kokybiškas vaikų priežiūros paslaugas gerinant šeimos ir darbo įsipareigojimų derinimą, vykdoma prevencinė veikla bendruomenėse.

Projekto įgyvendinimo metu planuojamos vykdyti veiklos: tikslinės grupės informavimas ir konsultavimas, pozityvios tėvystės mokymai, psichosocialinė pagalba, socialinių įgūdžių ugdymo ir sociokultūrinės paslaugos, vaikų priežiūros paslaugos, aktyviai prisidės prie darnaus vystymosi principo įgyvendinimo.

Projektas prisidės prie moterų ir vyrų lygybės principo įgyvendinimo ir (arba) skatinimo nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos, t.y. projekto veiklose galės dalyvauti visi tikslinės grupės asmenys, kuriems reikalingos planuojamos teikti paslaugos.


Palėvenės buvusio dominikonų vienuolyno ansamblio restauravimas ir pritaikymas šiuolaikinės visuomenės socialiniams ir ekonominiams poreikiams

Pagrindinė problema, kuriai spręsti inicijuotas šis projektas – įvairiapusiškų ir kokybiškų kultūros paslaugų trūkumas bei prieinamumas kultūros paveldo objekte – Palėvenės dominikonų vienuolyno statinių ansamblio svirne. Šiuo metu Svirnas yra dalinai rekonstruotas, nepilnai prieinamas visuomenei, neišnaudojamas jo potencialas ir tokiu būdu netenkina visuomenės socialinių, ekonominių, kultūrinių ir edukacinių poreikių.
Sprendžiant įvardintą problemą numatyti atlikti kultūros paveldo objekto, esančio Palėvenės kaime, Kupiškio rajone (u.k. 33220) tvarkybos darbai, įrengti pastato funkcionavimui būtini inžineriniai tinklai, įsigyti ir sumontuoti elektroninį lankytojų skaitytuvą.
Svirno pastate bus įrengtos ekspozicinės erdvės rūsyje, kuriose planuojama vykdyti edukacinius užsiėmimus, pirmame aukšte įrengtose erdvėse planuojama rengti poezijos skaitymo vakarus, bardų dainų vakarus, muzikos festivalius, kapelų šventes, teatrų šventes, esant geroms oro sąlygoms poezijos skaitymo vakarai, bardų dainų vakarai vyks lauko galerijoje. Čia taip pat bus eksponuojami edukacinių programų metu sukurti darbai, įrengta ekspozicinė patalpa, kurioje bus eksponuojami edukacinių programų metu pačių lankytojų sukurti dirbiniai. Patrauklios, naujos, įvairiapusiškos, prieinamos kultūros paslaugos pritrauks daugiau lankytojų. Taip bus prisidedama prie tikslinių grupių narių laisvalaikio įvairovės, kultūrinio sąmoningumo didinimo, patrauklių sąlygų savairaiškai ir socialinei integracijai sudarymo. Įgyvendintas projektas didins kultūros paslaugų prieinamumą, įvairovę, kokybę, skatins Kupiškio rajono ir visos Lietuvos gyventojų susidomėjimą kultūros paveldu, gerins Kupiškio rajono turistinį patrauklumą, pritrauks papildomus lankytojų srautus.


Gamtinės Neries senvagės kraštovaizdžio arealų būklės atkūrimas (tarp Linkmenų ir Geležinio Vilko gatvių)

Vilniaus miesto savivaldybės administracija

Vilniaus miesto Neries senvagės slėnio teritorija yra apleista ir sunykusi, praradusi natūralią kraštovaizdžio struktūrą ir vertingus gamtinius elementus, pažeistas jos kraštovaizdžio reljefas, teritorija apžėlusi nevertingais krūmynais ir medžiais, joje yra apleistų, nenaudojamų pastatų. Visa tai ne tik vizualiai darko miesto kraštovaizdį, bet ir sąlygoja tokias ekologines problemas kaip susilpnėjęs ekologinis teritorijos stabilumas ir vientisumas, kraštovaizdžio identiteto nykimas, mažėjantis aplinkos pralaidumas laukinei gyvūnijai bei augalijai ir pan. Problemai spręsti inicijuojamas projektas, kurio tikslas - atkuriant Neries senvagės kraštovaizdžio arealų būklę, sudaryti sąlygas gamtinio karkaso struktūros vientisumo ir kraštovaizdžio ekologinės pusiausvyros palaikymui. Projekto metu bus suformuotas Neries senvagės kraštovaizdis ir pagerinta ekologinė būklė gamtinio karkaso teritorijoje, bus sutvirtinti erozijos pažeisti šlaitai, sutvarkyti želdynai, įrengtos medinės terasos ant vandens, įrengta lietaus surinkimo sistema. Įgyvendinus projektą sustiprės kraštovaizdžio ekologinio kompensavimo funkcijos, padidės ekologinis teritorijos stabilumas, kraštovaizdžio įvairovė, gamtinio karkaso vientisumas, sumažės kraštovaizdžio fragmentacija. Tuo pačiu projektas prisidės ir prie socialinių-ekonominių problemų sprendimo Vilniaus mieste. Atkūrus Neries senvagės kraštovaizdžio arealų būklę, atsiras erdvė rekreacijai ir laisvalaikio praleidimui, bendruomeninei veiklai, tokiu būdu mažinant socialinę atskirtį, stiprinant socialinius ryšius, sudarant sąlygas gyvenamosios vietovės bendruomenės veiklos plėtrai.

Ne mažiau kaip 20 procentų, skaičiuojant pagal vertę, visų projekto įgyvendinimo metu perkamų prekių ir paslaugų, atitinkančių produktus, įtrauktus į Produktų, kurių viešiesiems pirkimams taikytini aplinkos apsaugos kriterijai, sąrašą, patvirtintą Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“, bus perkamos vykdant žaliuosius pirkimus.
Projekte planuojamai vykdyti veikla netaikomos Lietuvos Respublikos planuojamos ūkinės veiklos poveikio aplinkai vertinimo įstatymo nuostatos, taip pat projekto įgyvendinimas neturės neigiamo poveikio „Natura 2000“ objektams.


INNO LT klasterio tarptautinio konkurencingumo didinimas

Klasterį „INNO IT“ sudaro 6 nariai, vienijantys itin stipriai į eksporto plėtrą orientuotas aukštųjų technologijų įmones, įsikūrusias dviejuose didžiausiuose Lietuvos miestuose. Inovatyvios IT ir medicinos prietaisų sektoriuje pažengusios organizacijos, telkiančios išteklius (apimant, bet neapsiribojant žiniomis, infrastruktūra) ir kuriančios naujas technologijas, kurių panaudojamumas sveikatos sektoriuje taptų proveržiu visame pasaulyje, susibūrė į klasterį ir siekia sukoncentruoti pastangas, kad apie klasterio veiklą ir produktus sužinotų kuo daugiau potencialių vartotojų/platintojų ir/ar tarpininkų, tokiu būdu užtikrinant itin greitą inovatyvių produktų paklausos augimą tikslinėse užsienio šalių rinkose. Įgyvendinus projekte numatytas veiklas tikimės iki 183,04 proc. bendro klasterio narių eksporto augimo. Projekto tęstinumo metu numatomas intensyvus esamų klasterio narių bendradarbiavimas inicijuojant ir plėtojant inovatyvių produktų kūrimą bei jų eksportą į dar neprisotintas rinkas.


Šiaulių miesto paviršinių nuotekų tvarkymo sistemos inventorizavimas, paviršinių nuotekų tvarkymo infrastruktūros rekonstravimas ir plėtra

Uždaroji akcinė bendrovė "Šiaulių vandenys"

Pagrindinės paviršinių nuotekų surinkimo sistemos problemos Šiaulių mieste susijusios su reikšmingai pasenusia ir susidėvėjusia paviršinių nuotekų tvarkymo infrastruktūra – dalis vamzdynų yra per mažo diametro, dėl ko liūčių metu net tvarkingai veikianti nuotekų sistema negali praleisti susidariusio nuotekų kiekio, vamzdynai yra pasenę, susidėvėję, dažnai įvyksta gedimų ir avarijų. Dėl paviršinių lietaus nuotekų tinklų per mažo diametro, avarijų tinkluose, liūčių metu yra užtvindomos miesto gatvės ir šaligatviai. Gedimų ir avarijų likvidavimui patiriamos darbo ir materialinės sąnaudos, gyventojai patiria nepatogumų. Siekiant projekto tikslinės grupės – Šiaulių miesto gyventojų poreikių gyventi saugioje ir patrauklioje aplinkoje, ir poreikių nepatirti nuostolių ir nepajausti neigiamo poveikio dėl pailgėjusio kelionės laiko užtvindytomis miesto gatvėmis ir avarijų tinkluose likvidavimo, patenkinimo, planuojamu įgyvendinti projektu numatyta rekonstruoti esamus, labiausiai susidėvėjusius ir daugiausiai eksploatacinių problemų keliančius paviršinių nuotekų tinklus Šiaulių mieste (apie 10,24 km), inventorizuoti ir teisiškai įregistruoti didžiąją dalį (apie 80 proc.) paviršinių nuotekų tinklų bei įsigyti paviršinių nuotekų tinklų priežiūrai reikalingą specializuotą techniką (1 vnt.). Projekto įgyvendinimo metu atnaujinta paviršinių nuotekų tvarkymo infrastruktūra ir užtikrintos šiuolaikiškos specializuotos techninės galimybės tinklų priežiūrai, kompleksiškai sudarys sąlygas užtikrinti tinkamą paviršinių nuotekų tvarkymą Šiaulių mieste.

Planuojamas įgyvendinti projektas tiesiogiai prisidės prie Nacionalinės darnaus vystymosi strategijos 19.9 punkte nustatyto atsargumo principo įgyvendinimo.  Projekto apimtyje numatyta įgyvendinti prevencines priemones, siekiant išvengti žalos aplinkai ir žmonių sveikatai, t.y. rekonstruoti paviršinių nuotekų surinkimo tinklus, kas ženkliai sumažins užtvindymo paviršinėmis nuotekomis riziką. Teritorijų užtvindymai liūčių metu kelia grėsmę aplinkai ir žmonių sveikatai, kadangi  patvinęs vanduo, ypač miestų teritorijose, gali pasiekti ir pernešti teršalus į nepageidaujamas vietas (pvz. iškelti nuotekas iš nuotekų surinkimo šulinių ir paskleisti gyvenamojoje teritorijoje, užteršti gruntą, geriamojo vandens šulinius ar vandens telkinius). Tinkamai funkcionuojantys paviršinių nuotekų surinkimo tinklai sudaro prevencines sąlygas išvengti žalos aplinkai ir žmonių sveikatai arba ją sumažinti.


Kompleksinių paslaugų šeimai plėtra Varėnos rajono savivaldybėje

Varėnos rajono savivaldybės administracija

Projekto tikslas- plėtoti paslaugas šeimai Varėnos rajono savivaldybėje  ir  padidinti bendruomenėje teikiamų paslaugų prieinamumą ir kokybę. Varėnos socialinių paslaugų centre įsikurs VO „Ištieskime ranką vaikui“ specialistai, kurie įsteigtuose Bendruomeniniuos šeimos namuose,  užtikrins „vieno langelio“ principą, organizuos ir koordinuos paslaugų šeimai teikimą, identifikuos pagalbos reikalingas šeimas, individualiai konsultuos asmenis ir teiks informaciją telefonu apie rajone teikiamas paslaugas ir vykdomas programas, bendradarbiaus su projekto partneriais, nukreips asmenis į tikslines grupes ir į individualias specialisto konsultacijas, organizuos informacines iniciatyvas. Asociacija „Varėnos trečiojo amžiaus universitetas“ vykdys  projekte numatytas veiklas, kurių metu 80 asmenų tėvystės įgūdžių grupėje mokysis, stiprins savo tėvystės gebėjimus ir sieks vaikams padėti atskleisti savo galimybes, 32 asmenys tobulins/įgys pasirengimo gimdymui ir kūdikio priežiūros įgūdžių, individualios ir grupines psichologo konsultacijos  bus suteiktos 120 asmenų, šeimų klubai apjungs 130 panašių socialinių problemų (patiriančių socialinę atskirtį, vaikų su vystymosi, raidos, elgesio ir emocijų sutrikimais integracijos problemas, ankstyvą tėvystę, smurtą šeimoje ar  priklausomybes nuo žalingų įpročių ir kt.) turinčių asmenų, mokysis jas spręsti užsiėmimų ir stovyklos metu, mediacijos paslaugos bus suteikti 10 asmenų, kurie taikiai negali susitarti dėl vaiko gyvenamosios vietos nustatymo,  išlaikymo priteisimo  ir pan. Veiklose dalyvaujančioms šeimoms, auginančioms vaikus  nuo 3 metų iki mokyklinio amžiaus, užsiėmimų metu bus teikiama vaikų priežiūros paslauga (planuojama 40 vaikų), o neturintiems  lėšų atvykti asmeniniu ar viešuoju transportu ir gauti kompleksines paslaugas, bus organizuota pavėžėjimo paslauga (planuojama 160 asmenų). Per 48 projekto įgyvenidinimo mėnesius, bus siekiama suteikti kokybiškas, kompleksiškai teikiamas paslaugas 200  savivaldybės gyventojų.

Projekto įgyvendinimo metu vykdomos veiklos aktyviai prisidės prie darnaus vystymosi principo įgyvendinimo. Bendruomeniniai šeimos namai ir visi projekto partneriai paslaugas teiks visoje  savivaldybės teritorijoje -  tiek miete, tiek kaime gyvenančioms  šeimoms. Bus organizuotos klientų pavėžėjimo paslaugos, todėl visas numatytas kompleksines paslaugas šeimai, galės gauti visi asmenys (šeimos) nepriklausomai nuo jų gyvenamosios vietos.

Projektas prisidės prie moterų ir vyrų lygybės principo įgyvendinimo ir skatins nediskriminavimą, t. y. projekto veiklos ir rezultatai bus prieinami visiems norintiems dalyviams nepriklausomai nuo  lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos. Asmenims turintiems skirtingų specialiųjų poreikių (judėjimo, klausos ar kitą negalią turintiems asmenims ir pan.) projekto veiklos prireikus bus organizuojamos patalpose, prieinamose judėjimo, regos ar kitą negalią turintiems asmenims; projekto medžiaga prireikus bus pritaikyta regos ar kitą negalią turintiems asmenims; vykdant projekto veiklas prireikus bus užtikrintas vertimas į gestų kalbą.


Naujos galimybės Lietuvos įmonėms plėsti eksporto rinkas dalyvaujant tarptautinėse parodose ir verslo misijose

Projekto tikslas - skatinti labai mažas,mažas ir vidutines įmones kuo daugiau dėmesio skirti naujų užsienio rinkų paieškai ir esamų rinkų plėtrai. Projektas orientuotas į didesnės pridėtinės vertės produktus ir/ar paslaugas kuriančių paslaugų ir gamybos sektoriaus įmonių eksporto potencialo ir konkurencingumo didinimą. Projektas apims lazerių ir fotonikos sektorių, inžinerinį, biotechnologijų bei kitų aukštą pridėtinę vertę kuriančių sektorių įmonių organizavimą dalyvauti tarptautinėse parodose ir verslo misijose.


Socialinio verslo skatinimas Alytaus regione

Viešoji įstaiga Alytaus miesto bendruomenės centras

Alytaus miesto bendruomenės centras–tai vieta, kur renkasi įvairaus amžiaus žmonės ir turiningai praleidžia laiką. Jame sudaromos sąlygos gauti kompleksines paslaugas šeimoms, jaunimui, organizuojamos informavimo, konsultavimo, tarpininkavimo paslaugos, veikia daugiau kaip 30 įvairių organizacijų. Puikiai suvokdamas socialines problemas ir bendruomenės poreikius, Centras, subūręs puikią komandą, įgyvendina projektus ir taip prisideda prie visuomenės socialinių problemų sprendimo.  Projekto partneris–VšĮ Alytaus verslo konsultavimo centras– daugiausiai patirties yra sukaupęs verslumo skatinimo srityje, yra „Jaunojo verslininko“ projektų vystymo iniciatorius p.Lietuvoje, sėkmingai įgyvendino ne vieną tarptautinį projektą. Senstanti visuomenė, didėjantis vaikų su nedideliais raidos sutrikimais skaičius, asmenų su negalia integracija į darbo rinką, kokybiško užimtumo stoka bei pagalbos asmenims ir jų šeimos nariams, sergantiems onkologiniais susirgimais, trūkumas - pagrindinės Alytaus regiono socialinės problemos, kurias bus siekiama spręsti šio projekto pagalba. Projekto įgyvendinimo laikotarpiu bus įgyvendinamos socialinio verslo pradžios paskatos (galutinių naudos gavėjų aprūpinimas įranga) ir socialinio verslo kūrimosi skatinimo veikla: informaciniais renginiais, mokymais, strateginėmis sesijomis, konsultacijomis, projekto veiklų viešinimu informuosime visuomenę apie socialinio verslo ypatumus bei kuriamą pridėtinę vertę bendruomenės socialinėms problemoms spręsti.

Alytaus raj.,Lazdijų raj.,Druskininkų,Varėnos raj.


UAB "Novameta" produktyvumo didinimas diegiant didelio poveikio technologijas

UAB “NOVAMETA” - nerūdijančio plieno įrangos profesionalioms virtuvėms gamykla. Pagrindinė mūsų produkcijos dalis skirta profesionalioms virtuvėms, maisto prekių parduotuvėms ir prekybiniams tinklams. Įmonė įsikūrė  2002 m.,  šiuo metu įmonėje dirba virš 130 darbuotojų, gamybiniai plotai viršija 3700 m2 ir nuolat auga. Per mėnesį vidutiniškai pagaminame apie 2000 gaminių, iš kurių daugiau kaip 50% yra nestandartiniai.  Mūsų produkcija realizuojama Baltijos šalyse, Suomijoje, Švedijoje, Norvegijoje, Danijoje, Vokietijoje,  Liuksemburge, Rusijoje, Baltarusijoje bei kitose valstybėse. Įmonė yra sukaupusi daugiau kaip 100 vnt. standartinių gaminių bazę, be to daugiau kaip 50 proc. gaminamos produkcijos sudaro nestandartiniai gaminiai. Moderni vadyba, pažangių gamybos technologijų taikymas, kokybės valdymas, pagrįstas ISO 9001:2000 standartu, lėmė mūsų pardavimo rinkos plėtimąsi, o drauge ir spartų mūsų įmonės augimą.Pramoninių virtuvių verslo sektoriuje susiklosčiusiai situacijai kai siekiama kuo efektyviau išnaudoti profesionalioms virtuvėms skirtus įrengimus, rinkai bus pasiūlyti nauji produktai su modernesnėmis savybėmis.  Projekto metu bus sukurta kompleksinė pažangi sistema apimanti robotika kartu su moderniais įrengimais pasižyminčiais naujomis inovatyviomis savybėmis ir nauja vidaus struktūra. Bus įtrauktos gamybos operacijos, kurios kurs aukštos technologijos produktus , taikys naujoviškus metodus gamybos procesuose. Naujai perkama įranga yra viena moderniausių pasaulyje, kuri bus skirta padidinti įmonės kuriamų produktų lankstumą bei leis stipriai sumažinti gamybos kaštus. Viso planuojama investuoti daugiau nei 2 mln. eurų į didelio poveikio technologijas. Tai leis įmonei per ateinančius tris metus padidinti pajamas daugiau nei dvigubai bei leis sumažinti šalies nedarbo lygi įdarbinant papildomai 20 darbuotojų.


Lietuvos automobilių kelių direkcija prie Susisiekimo ministerijos

Projektas „Elektromobilių įkrovimo prieigų įrengimas“ yra skirtas elektromobilių greitojo įkrovimo prieigoms valstybinės reikšmės keliuose įrengti.  Įgyvendinant projektą siekiama sukurti ir išplėtoti viešąją elektromobilių įkrovimo infrastruktūrą transeuropiniame kelių tinkle (angl. TEN-T network) bei prie visų šalies magistralinių kelių: iš viso bus įrengtos 24 elektromobilių greito įkrovimo (22 kW galios) stotelės su visa reikalinga infrastruktūra.

Projektas atitinka ES ir nacionalinius darnaus vystymosi principą – pagrindinių ūkio šakų poveikio aplinkai ir žmonių sveikatai mažinimas. Projekto įgyvendinimas prisidės prie šių nacionalinių darnaus vystymosi tikslų ir uždavinių: 1) Tvaraus transporto vystymas: padidinamas eismo saugumas, gerinamos eismo sąlygos, diegiamos aplinkosaugos priemonės. 2) Aplinkos kokybės gerinimas: sumažinamas triukšmo lygis, tarša. 3) Visuomenės sveikatos apsauga: sumažinamas aplinkos veiksnių neigiamas poveikis sveikatai, mažinamas mirtingumas dėl nelaimingų atsitikimų (eismo įvykių). Projekte išlaikyti aplinkosauginiai reikalavimai, jo įgyvendinimas neturės neigiamos įtakos socialinėje, ekonominėje ir teritorijų vystymo srityse. Aplinkos apsaugos agentūra raštuose informavo LAKD, kad projekte numatytoms ūkinėms veikloms PAV neprivalomas.

Sudarytos vienodos dalyvavimo projekte ir naudojimosi projekto rezultatais galimybės vyrams ir moterims bei bet kokios rasės ar etninės kilmės, religijos ar tikėjimo, amžiaus, negalios, seksualinės orientacijos atstovams.

Klaipėdos raj.,Ukmergės raj.,Trakų raj.,Molėtų raj.,Joniškio raj.,Kalvarijos,Radviliškio raj.,Marijampolės,Jonavos raj.,Kauno miesto,Tauragės raj.,Kelmės raj.,Pasvalio raj.,Zarasų raj.,Panevėžio raj.,Šilalės raj.,Telšių raj.,Varėnos raj.


Integruota biologinės ir sveikatos stebėsenos ir analizės sistema „Genome Clinic" (GenClinic)

Eagle Genomics yra viena iš kylančių biologinių duomenų valdymo ir analizės paslaugų lyderių pasaulyje. Eagle Genomics, įvertindama Lietuvos mokslininkų ir inovacijų paramos potencialą biotechnologijų, gyvybės mokslų ir informatikos srityse, šiuo projektu siekia sukurti mokslinių tyrimų ir eksperimentinės plėtros bazę tolesniems pasaulinio lygio produktams kurti. Tai planuojama įgyvendinti bendradarbiaujant su įmonės verslo partnerio kartu su Lietuvos mokslininkais įkurta genetikos testų paslaugų įmone UAB „Amžiaus genomika“. Šio projekto tikslas sukurti du, vienas kitą papildančius, pasaulinio lygio produktus: 1) Biologinės informacijos valdymo ir analizės platformą „Eaglediscover+“, apjungiančią skirtingus biologinius ir fenotipinius duomenis į statistiškai reikšmingų žmogaus genomo reikšmingumą klinikiniams tyrimams vertinančių meta duomenų analitinę sistemą debesų infrastruktūroje, skirtą farmacijos pramonei ir DNR grandinės nukleotidų sekos tyrimus vykdančioms organizacijoms; 2) Individualizuotą sveikatos stebėsenos sistema „iGenome“, skirtą teikti individualizuotas, biologinių ir fenotipinių meta duomenų analizės pagrindu, sukurtas tikslines sveikatinimo genetinių testų paslaugas, orientuojantis į padidintos rizikos profesijų grupes, patiriančias didelius fizinius krūvius, tarp jų, į jaunus sportininkus atletus


Socialinio būsto plėtra Jurbarko rajono savivaldybėje

Jurbarko rajono savivaldybės administracija

Projektu siekiama prisidėti prie Jurbarko rajono savivaldybės socialinio būsto fondo plėtros. Projekto įgyvendinimo metu bus įsigyta 16 vnt. socialinių būstų, iš kurių 1 būstas bus pritaikytas asmeniui su negalia. Taip pat bus įsigyta įranga, skirta neįgaliesiems. Tikimasi, kad įgyvendinus projektą padidės galimybės apsirūpinti būstu šeimoms ir asmenims, turintiems teisę į socialinį būstą, pagerės šių asmenų gyvenimo kokybė.

Projekto metu bus siekiama įsigyti kuo aukštesnės energinio naudingumo klasės būstus. Visi planuojami įsigyti būstai bus Jurbarko miesto teritorijoje, kurioje išplėtota viešojo transporto susisiekimo komunikacijų infrastruktūra, todėl socialinių būstų gyventojams bus užtikrinta galimybė naudotis viešuoju transportu, tokiu būdu  projektas prisidės prie darnaus vystymosi principo įgyvendinimo. Padidinus socialinio būsto fondą bus gaunama socialinė-ekonominė nauda – pagerintos socialiai pažeidžiamų asmenų galimybės apsirūpinti būstu.


Vandentiekio ir nuotekų tinklų rekonstrukcija ir plėtra Kaišiadorių rajono savivaldybėje

Uždaroji akcinė bendrovė "Kaišiadorių vandenys"

Problemos sprendimo būdas – norint suteikti galimybę Dovainonių gyventojams prisijungti prie centralizuotos vandens tiekimo ir nuotekų tvarkymo sistemos, reikia įrengti naujus vandentiekio ir nuotekų tinklus bei siekiant Kaišiadorių gyventojams užtikrinti nenutrūkstamą centralizuoto vandens tiekimą ir nuotekų tvarkymą, rekonstruoti vandentiekio ir nuotekų tinklus. Centralizuoti vandentiekio ir nuotekų tinklai priklausys UAB „Kaišiadorių vandenys“, kurie vykdys šių įrenginių eksploataciją ir priežiūrą.
Projekto veiklos:
- Vandens tiekimo ir nuotekų tvarkymo tinklų rekonstrukcija Kaišiadorių mieste;
- Vandentiekio ir nuotekų tinklų plėtra Dovainonių gyvenvietėje.
2015 m. Kaišiadorių miesto centrinėje dalyje atlikus vandentiekio ir nuotekų surinkimo tinklų rekonstrukciją, 5438 Kaišiadorių gyventojams buvo pagerinta vandens tiekimo paslaugų kokybė ir iš 5313 gyventojų aplinkosauginiu požiūriu pagerėjo nuotekų surinkimas. Taip pat numatoma, kad dėl vandentiekio ir nuotekų surinkimo tinklų plėtros Dovainonių gyvenvietėje, 451 gyventojai, gyvenantys Dovainonių gyvenvietėje gaus viešai tiekiamo geriamojo vandens ir nuotekų tvarkymo paslaugas. Planuojama, kad gyventojai, kuriems projekto įgyvendinimo metu bus sudaryta galimybė naujai prisijungti, prie vandentiekio ir nuotekų surinkimo tinklų, prie jų prisijungs per 5 metus po projekto įgyvendinimo, t.y. iki 2022 m. pabaigos.


Marijampolės miesto paviršinių nuotekų tvarkymo sistemų rekonstrukcija ir plėtra

Uždaroji akcinė bendrovė "Sūduvos vandenys"

Įvertinus tikslinių grupių poreikius bei pagrindines problemas, susijusias su paviršinių nuotekų surinkimu Marijampolės mieste, pagrindinis šio investicijų projekto tikslas yra sumažinti Marijampolės miesto užtvindymo paviršinėmis nuotekomis riziką ir neigiamą poveikį aplinkai ir ekonomikai.
Atsižvelgiant į tai, numatoma išplėsti ir rekonstruoti paviršinių nuotekų surinkimo sistemą bei įrengti į vandens telkinius išleidžiamų paviršinių nuotekų valymo įrenginius.
Šiuo metu viena didžiausių problemų Marijampolės mieste yra susidėvėjusi ir nepakankamai išplėtota paviršinių nuotekų surinkimo sistema. Net ir surenkamos bei į paviršinius vandens telkinius išleidžiamos nuotekos nėra valomos. Netvarkomos paviršinės nuotekos gali sukelti tokias problemas, kaip tankiai apgyvendintų teritorijų užtvindymas. Taip pat lietaus vanduo neša daug nuosėdų, šiukšlių bei cheminių teršalų, kurios, šio vandens nesurenkant ir nevalant, patenka į gruntą arba paviršinius vandens telkinius, taip teršdamos aplinką.
Projekto tikslo pasiekimui numatomi darbai:
1. Rekonstruoti paviršinių nuotekų surinkimo tinklus (pagrindinį kolektorių) pagerinant jų savybes Marijampolės mieste (~2,430 km). Iš jų: Stoties g. – 0,398km (d500); Dariaus ir Girėno g. – 0,239km (d500); Draugystės g. – 0,495km (d800 – 1000); Sporto g. – 0,726km (d1000 – 1200); Kauno g. – 0,572km (d1200);
2. Pastatyti apie 178 l/s susidarančio valytino nuotekų srauto paviršinių nuotekų tinklų valymo įrenginius užtikrinančius surenkamų paviršinių nuotekų iš apie 117 ha Marijampolės miesto teritorijos tinkamą išvalymą ir išleidimą į Šešupės upę;
3. Pastatyti naujus paviršinių nuotekų surinkimo tinklus Marijampolės mieste (~1,306 km). Iš jų: Rasos g. – 0,471 km, Klaipėdos g. – 0,836 km.


Kazlų Rūdos savivaldybės teritorija yra Suvalkijos dviračių žiedo –  Marijampolės apskrities trasos, pristatančios Sūduvos kraštą  – dalis. Nežiūrint šio fakto, esama infrastruktūra nėra pritaikyta dviračių eismui, neintegruota į bendrą eismo sistemą ir nėra saugi.  Dviračių eismas Kazlų Rūdos mieste ir į jį yra intensyvus, tačiau dėl tinkamų sąlygų nebuvimo, sukeliantis daug eismo įvykių ir net žūčių.
Siekiant spręsti minėtas problemas, inicijuotas projektas „Dviračių takas Kazlų Rūda - naujosios miesto kapinės“, kurio metu siekiama įrengti apie 500 m pėsčiųjų ir dviračių tako link Kazlų Rūdos naujųjų kapinių. Tai intensyvaus judėjimo miesto pakraštyje lokacija, kur be amžinojo poilsio vietos, joje sutelkta ir socialines bei švietimo paslaugas teikiančios įstaigos: ligoninė, poliklinika, Sodra, VMI, Kazlų Rūdos lopšelis-darželis „Pušelė“. Planuojama įrengti 2,5 m pločio pėsčiųjų ir dviračių taką Kazlų Rūda – naujosios miesto kapinės, nuo kelio dangos jį atskiriant vejos juosta, įrengiant ženklinimą.

Projektas „Dviračių takas Kazlų Rūda - naujosios miesto kapinės”  atitinka Nacionalinėje darnaus vystymosi strategijoje prioritetus: 23.5. pavojaus žmonių sveikatai mažinimas; 23.8. geresnė kraštovaizdžio apsauga ir racionalus tvarkymas. Projektas tiesiogiai prisidėtų prie saugios ir kokybiškos gyvenamosios aplinkos Kazlų Rūdos savivaldybės gyventojams užtikrinimo. Įrengus pėsčiųjų ir dviračių taką vietos gyventojai bus skatinami daugiau judėti/ vykti ar keliauti priemonėmis neteršiančiomis gamtos, aplinkos. Tai sukurs galimybę saugiai naudotis dviračiais, riedučiais, paspirtukais, vaikščioti pėsčiomis bei kvėpuoti grynu oru šalia esančiame pušyne. Taip bus prisidedama prie aplinkosauginių sąlygų gerinimo regione, skatinamas gyventojų fizinis aktyvumas, darna su gamta.
Įgyvendinimu metu bus vykdoma vietinės reikšmės darnaus transporto tinklo plėtra, didės susisiekimo sektoriaus konkurencingumas, bus užtikrinami būtiniausi gyventojų susisiekimo poreikiai, bus padidinta eismo sauga, tuo pačiu ir visuomenės sveikatos apsauga, mažinama aplinkos tarša. Vykdant projekto darbus bus naujai įrengtas pėsčiųjų ir dviračių takas Kazlų Rūda – naujosios miesto kapinės (apie 0,5 km), įrengiant ženklinimą, apšvietimą. Įrengiama viešoji infrastruktūra bus pritaikoma socialiai pažeidžiamiems asmenims,  t.y. negalią turintiems žmonėms.  Šalia tako bus įrengiamos aikštelės su suoliukais, takas bus įrengiamas taip,  kad dangos ir nuovažų dangos kirstųsi viename aukštyje. Projekto lėšomis finansuojamas pėsčiųjų ir dviračių takas bus skirtas susisiekimui ir pritaikytas naudotis visų visuomenės grupių atstovams.

Pėsčiųjų ir dviračių takas bus skirtas susisiekimui bei bus pritaikytas naudotis visų visuomenės grupių atstovams.


Projekto „Skaitmeninių inovacijų centro AgroSpace, MTEP infrastruktūros ir teikiamų paslaugų plėtra“  tikslas - skatinti įmones investuoti į skaitmenines inovacijas, suteikiant galimybę gamybinėms įmonėms gauti naujausią informaciją, ekspertinę pagalbą ir naudotis MTEP infrastruktūra ir technologijomis.
Projekte  numatytos 3 veiklos:
1. MTEP infrastruktūros plėtra
2. Inovacijų grupės eksploatavimo ir integracijos į tarptautinius tinklus veikla
3. Inovacijų konsultavimo ir inovacijų paramos paslaugos

Projekto įgyvendinimas turės tiesioginį teigiamą poveikį šalies gamybos sektoriaus įmonių skaitmeninimo procesams - išplėsta skaitmeninių inovacijų centro MTEP infrastruktūra ir didesnis prieinamumas paskatins daugiau bendrovių, užsiimti inovatyvia veikla bei sudarys prielaidas privataus verslo MTEP aktyvumo didėjimui bei investicijų apimčių į skaitmenines inovacijas augimui. Tai savo ruožtu lems Lietuvos pramonėje ir Žemės ūkyje sukuriamos pridėtinės vertės didėjimą ir įmonių konkurencingumo augimą. Išaugs darbuotojų dirbančių aukšto technologinio išsivystymo bendrovėse dalis, kas lems dar spartesnį šiose bendrovėse sukuriamos pridėtinė vertės, konkurencingumo, o kartu iš šalies BVP augimą.


Kazlų Rūdos savivaldybės vietinės reikšmės kelių ir gatvių tinklas išvystytas vidutiniškai – čia santykinai maža kelių ir gatvių dalis su asfalto danga, dalis pagrindinių miesto gatvių iš esmės nerekonstruotos dar nuo sovietmečio, jų parametrai ir būklė sąlygoja kelionės laiko, kaštų nuostolius, yra avarijų priežastis.
Siekdama spręsti minėtas problemas, Kazlų Rūdos savivaldybės administracija inicijavo projektą „Kazlų Rūdos miesto Gedimino ir Kęstučio gatvių dalių infrastruktūros sutvarkymas“, kurio metu siekiama modernizuoti vienas pagrindinių, centrinėje dalyje esančių miesto gatvių: Kęstučio g. atkarpa (nuo P. Vaičaičio g. iki Gedimino g.) ir Gedimino g. atkarpa (nuo M.Valančiaus g. iki Vilniaus g.). Planuojamas važiuojamosios dalies būklės gerinimas, šaligatvių-pėsčiųjų takų įrengimas, apšvietimo sistemos modernizavimas, kitų eismo saugumo priemonių diegimas. Projektas yra įtrauktas į 2014-2020 m. Marijampolės regiono integruotų teritorijų vystymo programą.

Projekto įgyvendinimu metu bus vykdoma darni vietinės reikšmės kelių tinklo plėtra, didės kelių transporto sektoriaus konkurencingumas, bus užtikrinami būtiniausi gyventojų susisiekimo poreikiai, bus gerinami techniniai parametrai, eismo sauga, tuo pačiu ir visuomenės sveikatos apsauga. Rekonstruojant Kazlų Rūdos miesto Gedimino ir Kęstučio gatvių atkarpas planuojama kompleksiškai rekonstruoti gatvių atkarpas atnaujinant ne tik esamą gatvės dangą, bet ir įrengiant šaligatvius - pėsčiųjų takus, apšvietimo tinklus. Atnaujinama viešoji infrastruktūra bus pritaikoma socialiai pažeidžiamiems asmenims,  t.y. negalią turintiems žmonėms.  Projektuojamuose šaligatviuose įrengiamos geltonos spalvos skirtingų paviršiaus tekstūrų įspėjamosios ir vedimo dangos. Vedimo paviršiai, skirti pėsčiųjų su regėjimo negalia vedimui dėl eismo trajektorijos pasikeitimų, rengiami iš geltonos spalvos trinkelių su iškiliomis juostelėmis. Paviršiai, skirti įspėjimui dėl aukščių skirtumų ir važiuojamosios dalies susikirtimų, rengiami iš geltonos spalvos trinkelių su iškiliais kauburėliais. Geras susisiekimo infrastuktūros tinklas žymia dalimi prisideda prie regioninės plėtros, skatindamas verslo įmonių steigimąsi, ūkinės ir kitokios veiklos plėtojimą. Projekto rezultatais bus prisidedama prie Marijampolės regiono teritorijų vystymo, gerinant socialines, aplinkosaugines ir ekonomines  regiono sąlygas, mažinant skirtumus tarp regionų.


Projekte „Inovacijos asmeniniams ir įmonių finansams valdyti“ užsienio kapitalo įmonė UAB „Lygiarangiai“ yra numačiusi  sukurti unikalius Lietuvos, Latvijos ir Estijos rinkoms fizinių asmenų ir verslo įmonių banko išrašų vertinimo įrankius: „Inovacija asmeniniams finansams valdyti“ ir „Inovacija įmonių finansams valdyti“ (toliau – Produktai). Komerciniai bankai ir kitos finansinių paslaugų institucijos nuolat analizuoja finansinių paslaugų vartotojų duomenis bei elgseną, naudoja tam specialiai pritaikytus įrankius. Tačiau šie įrankiai nėra prieinami finansinių institucijų klientams,. Be to, absoliuti dauguma tokios analizės sprendimų apjungia nedaug duomenų šaltinių ir yra paremti duomenimis konkrečių finansinių paslaugų teikėjų. Atlikus tyrimus nustatytas poreikis sukurti įrankius, kurie sudarys galimybes fiziniams asmenims ir įmonėms patiems analizuoti savo banko sąskaitų išrašuose pateiktą finansinių transakcijų informaciją ir matyti savo pinigų srautus: išlaidas, pajamas, jų periodiškumą, vertinti savo finansų tvarumą. Gavus sąskaitų turėtojų leidimą tokią analizę turės galimybę atlikti ir fiziniams bei juridiniams asmenims teikiančios paslaugas finansinės institucijos ir kiti tretieji asmenys. Visi šie Produktų naudotojai jungsis prie banko sąskaitų išrašų įvairiuose bankuose, kredito unijose ir kitose finansinėse institucijose. Surinkti duomenys bus analizuojami ir dirbtinio intelekto metodų pagalba grupuojami, klasifikuojami taip, kad fiziniai asmenys ir įmonės galėtų analizuoti savo išlaidas, vartojimo įpročius bei pajamas. Savo funkcionalumu Produktai bus unikalūs ne tik Lietuvoje ir kaimyninėse valstybėse, bet ir ES mastu, kas atveria plačias šių produktų eksporto galimybes.


Lietuvos darbo birža prie Socialinės apsaugos ir darbo ministerijos

Projektas  „Atrask save" bus įgyvendinamas visoje šalyje, t.y. Projekto veiklos bus vykdomos visų savivaldybių teritorijose. Projektą LDB vykdys kartu su partneriais: 10 TDB, JRD ir JRD direktoriaus 2015 m. kovo 18 d. įsakymu Nr. 2V-47-(1.4) „Dėl Jaunimo garantijų iniciatyvos įgyvendinimo partnerių atrankos nuostatų patvirtinimo“ patvirtinta tvarka atrinktais 57 Partneriais (sąrašas viešai skelbiamas www.jrd.lt).
Projekto metu bus įgyvendinamos ankstyvos intervencijos ir aktyvumo skatinimo priemonės, numatytos Jaunimo garantijų iniciatyvos įgyvendinimo plane, patvirtintame Lietuvos Respublikos socialinės apsaugos ir darbo ministro 2013 m. gruodžio 16 d. įsakymu Nr. A1-692 "Dėl Dėl Jaunimo garantijų iniciatyvos įgyvendinimo plano patvirtinimo" bei užtikrinančios pirminės intervencijos paslaugų teikimą tiek neaktyviam, tiek registruotam TDB jaunimui, atsižvelgiant į individualius jaunų žmonių poreikius ir taikant įvairias darbo su jaunimu formas, neformaliojo ugdymo metodus, skatinančius motyvaciją dirbti/mokytis, didinančius pasitikėjimą savimi ir atsakomybę, leidžiančius labiau pažinti save, atskleidžiant savo stipriąsias ir silpnąsias puses.
Projekto tikslinė grupė – 15-29 m. jaunimas, kuris nedirba, nesimoko, nedalyvauja mokymuose (12.000 – neregistruoti TDB 15-29 m. asmenys, 23.000 – registruoti TDB 16-29 m. bedarbiai). Neaktyviam jaunimui bus teikiamos socialinės, pedagoginės, psichologinės ir motyvavimo paslaugos jaunimo ir su jaunimu dirbančiose organizacijose - Projekto Partneriuose. Projekto dalyviams bus sudarytos sąlygos dalyvauti savanoriškoje veikloje ar jaunimo motyvaciją integruotis į darbo rinką ir/ar švietimo sistemą skatinančiose veiklose, kurios padės įgyti asmeninių, socialinių, profesinių kompetencijų, pasirengti sugrįžti į švietimo sistemą ar integruotis į darbo rinką.  Motyvuotiems bedarbiams bus suteiktos galimybės integruotis į darbo rinką, suteikiant trūkstamus gebėjimus ir kompetencijas.

Numatyti aktyvūs veiksmai prisidės prie lyčių lygybės nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų skatinimo. Projekto įgyvendinimo metu LDB ir JRD internetinėse svetainėse nuolatos bus talpinama informacija apie Projekto tikslinės grupės atstovų lygias galimybes dalyvauti veiklose. Informacinės reklaminės kampanijos metu per visus viešinimo kanalus (audio reklama, video filmai, socialiniai tinklai, išvažiuojamieji renginiai, spaudiniai) bus akcentuojamas  moterų ir vyrų lygybės ir (arba) nediskriminavimo principas. TDB ir JRD specialistai nuolatos aktyviai informuos potencialius Projekto dalyvius, nepaisant negalios, amžiaus, kilmės, religinių įsitikinimų ar pažiūrų, gyvenamosios vietovės ir pan., apie galimybes dalyvauti Projekte. Taip pat LDB ir JRD atsakingi specialistai reguliariai organizuos informacinius renginius, skirtus Projekto tikslinės grupės atstovų supažindinimui su Projekto veiklomis ir dalyvavimo jose galimybėmis. Kiekvieno renginio pradžioje apie 30 minučių bus skiriama temos  „Lyčių lygybė ir nediskriminavimas“ išdėstymui. Planuojama, kad renginius LDB ir JRD specialistai organizuos kartą per mėnesį. Renginiai vyks TDB, JDC, AJE, AJC patalpose.  Koordinatoriai nepasirengusiems darbo rinkai jauniems bedarbiams  pirmojo susitikimo, skirto susipažinimui bei bendravimo ir darbo taisyklių nustatymui, metu apie 30 minučių skirs vyrų ir moterų lygybės ir nediskriminavimo principo išaiškinimui. Koordinatoriai kartu su dalyviais aptars gyvenimiškas situacijas, susijusias su lyčių lygybe ir nediskriminavimu.   Vykdant susitikimus savanoriškos veiklos kuratoriams bei vietos JGI koordinatoriams, viena iš temų bus "Lyčių lygybė ir nediskriminavimas",  kuriai bus skiriama ne mažiau kaip 1 akademinė valanda.


Socialinio būsto fondo plėtra Utenos rajono savivaldybėje

Utenos rajono savivaldybės administracija

Projektu siekiama išplėsti galimybes aprūpinti socialiniu būstu visas Utenos rajono socialines gyventojų grupes, sumažinti ilgiausiai laukiančiųjų, turinčių teisę į socialinį būstą, sąrašą, sudaryti geresnes jų gyvenimo sąlygas. Projekto įgyvendinimo metu numatytas 20 vnt. butų pirkimas,  didžiausias poreikis Utenos miesto teritorijoje ir nedidelio gyvenamo ploto (daugiausia  1-2 kambario butų) bei jų aprūpinimas būtina įranga (20 vnt. viryklėmis su orkaitėmis ir 1 vnt. įranga neįgaliojo poreikiams). Tikimasi, kad šiuo projektu prisidėti prie Utenos rajono savivaldybės socialinio būsto fondo plėtros, paskatinti nepasiturinčių šeimų (asmenų) integraciją į darbo rinką, pagerinti rajono socialinę-ekonominę aplinką.

Projekto lėšomis finansuojamo socialinio būsto gyventojams bus užtikrinta galimybė naudotis viešuoju transportu. Kadangi socialiniai būstai bus perkami Utenos miesto teritorijoje, tai bus užtikrinti visi vidiniai inžineriniai tinklai ir susisiekimo komunikacijos.
Projektas prisidės prie universalaus dizaino principo įgyvendinimo.
Įgyvendinant projekto veiklas, nebus jokių apribojimų šioje srityje nei projekto valdymo komandai, nei socialinio būsto prašantiems asmenims.
Planuojamo statinio energetinio naudingumo klasė atitiks minimalius privalomus pastatų energetinio naudingumo reikalavimus, nurodytus statybos techniniame reglamente STR 2.05.01:2013.


Inovatyvaus dirbtinės plaučių ventiliacijos įrenginio prototipo sukūrimas ir validavimas

Dideliu mastu visame pasaulyje plinta virusinė infekcija COVID-19. Sunkiausia susirgimo forma pasireiškia kvėpavimo funkcijos sutrikimu, kurio gydymui yra būtina dirbtinė plaučių ventiliacija (DPV). Taikant DPV susiduriama su dviem iššūkiais: progresuojant plaučių pažeidimui, kyla poreikis keisti DPV įrenginio režimus, o tam reikia imti kraujo mėginius deguonies parcialinio slėgio (PaO2) nustatymui laboratorijoje. Antrasis iššūkis: didėjant susirgimų skaičiui, savalaikiui kraujo mėginių paėmimui ir DPV įrengimų režimų keitimui medicinos personalui tenka didelis krūvis. Todėl šio projekto metu bus kuriamas DPV įrenginys, kuriuo siekiama palengvinti hipoksemijos koregavimo priemonių valdymą taip siekiant mažinti išvengiamų mirčių skaičių. Problemų sprendimui siūlome sukurti ir išbandyti eksperimentuose su gyvūnais neinvazinio PaO2 matavimo prietaisą bei nuotolinio DPV režimų keitimo modulį, įdiegtą naujai kuriamame DPV įrenginyje.


Technologinių ekoinovacijų, tausojančių gamtos išteklius bei mažinančių gamybos neigiamą poveikį aplinkai, diegimas

Projekto metu planuojama įsigyti ofsetinę spaudos mašiną, kuri yra naujausios ir pažangios H-UV technologijos, užtikrinanti aukščiausius spaudinių kokybės standartus, didelį produktyvumą bei tausojanti aplinką. Šių technologijų pagalba UAB „Daigai“  praplės savo  asortimentą ir pagerins jau gaminamų gaminių kokybę: nuo pakuočių, etikečių, specializuotų meno leidinių ir spaudinių, brošiūrų bei lankstinukų.
Planuojamos įsigyti naujos kartos spausdinimo mašinos privalumai lyginant su kitomis spausdinimo technologijomis:
• H-UV spausdinimo sistema yra vienintelis UV spausdinimo metodas, kuriame nenaudojami pavojingi O3 garai, dėl ko mūsų darbuotojai  galės dirbti švarioje ir aplinkai nekenkiančioje aplinkoje.
• Nepriekaištingas spausdinimas ant visų rūšių padengto, nepadengto ir šiurkštaus žaliavinio popieriaus.
• Momentinis popieriaus, pagaminto net iš labiausiai akytų medžiagų, džiovinimas.
• Temperatūros valdymas spausdinimo proceso metu užtikrina spausdinimo lapų matmenų stabilumą.
• Kadangi naudojami nauji, be pudros spausdinimo metodai, lapai išlieka švarūs, minkšti, popierius išsaugo originalią tekstūrą, be to, išvengiama miltelių granulių išsibarstymo, kaip kad atsitikdavo anksčiau. Spaudinių paviršius yra lygus, dėl ko paviršiaus apdorojimas po spausdinimo yra nepaprastai efektyvus.

Siekiant projekto tikslų derinami veiksmai aplinkosaugos, ekonomikos , regionų vystymo, socialinėje srityse. Aplinkosaugos srityje bus siekiama efektyviai naudoti gamtinius išteklius ir pateikti rinkai naujas ekologiškas pakuotes. Socialinėje srityje bus išsaugotos visos darbo vietos, o didėjant įmonės gaunamoms pajamoms, bus keliami darbuotojų atlyginimai, siekiant mažinti nedarbą, skurdą ir socialinę atskirtį. Ekonomikos srityje projektas prisidės prie darnaus pagrindinių ūkio šakų (šiuo atveju plastikinių ir guminių gaminių gamybos, bei apdirbamosios gamybos) vystymosi. Projekte nenumatyta veiksmų, kurie turėtų neigiamos įtakos regionų vystymosi srityje.

Įgyvendinant projektą bus laikomasi LR Lygių galimybių įstatyme numatytų nuostatų: pritrūkus darbuotojų, darbdavys priimdamas į darbą taikys vienodus atrankos kriterijus įsidarbinimo sąlygoms, sudarys vienodas darbo sąlygas, galimybes kelti kvalifikaciją, siekti sudėtingesnio profesinio mokymo, persikvalifikuoti, įgyti praktinę darbo patirtį, taip pat teiks vienodas lengvatas; naudos vienodus darbo vertinimo kriterijus; naudos vienodus atleidimo iš darbo vertinimo kriterijus; už tokį patį ir vienodos vertės darbą mokės vienodą darbo užmokestį; imsis priemonių, kad darbuotojas nepatirtų seksualinio priekabiavimo ir k.t.
Dalyvauti projekte ir naudotis projekto rezultatais turės galimybes moterys ir vyrai, bet kokios rasės arba etninės kilmės, religijos arba tikėjimo, amžiaus, negalios, seksualinės orientacijos atstovai.


„Gelbstinti bendruomenė – gyva bendruomenė“

Savižudybių skaičius tarp Lietuvos gyventojų daugiau nei dešimtmetį išlieka didžiausias Europoje.  Apytiksliai per metus šalyje nusižudo apie 1000 gyventojų. Rizika mirti nuo savižudybės ypatingai pasižymi vidutinio amžiaus (45-55m.) kaimo žmonės. Valstybės lygmeniu skiriamas nepakankamas dėmesys savižudybių ir priklausomybių prevencijai kadangi savižudybių ir priklausomybių rizika pasižymintiems asmenims trūksta teorinių žinių, praktika grįstų veiklų ir specialistų konsultacijų, kurios turėtų tęstinumą šių problemų sprendimui. Projekto tikslas –  parengti profesionalų gyvenimo konsultantą – savanorį, kuris teiktų konsultavimo paslaugas stiprinančias savižudybių ir priklausomybių (konstruktyvaus požiūrio į gyvybę ugdymas, teisingų visuomenės nuostatų apie savižudybę formavimas, pagalba ketinantiems žudytis ir parama bendruomenės nariams po savižudybių, teisingos informcijos apie savižudybių psichologiją, ypatumus, rizikos veiksnius, pirminę pagalbą ketinančiam nusižudyti žmogui suteikimas, mokėjimo atpažinti pagrindinius savižudybės rizikos ženklus, palankios nuostatos į psihologinę pagalbą ugdymas, psichologinės pagalbos prieinamumo užtikrinimas, išgyvenantiems krizes, turintiems priklausomybės problemų ar patyrusiems smurtą, individualių konsultacijų, socialinės pagalbos, paramos grupių) prevenciją Kaišiadorių miesto darbingiems asmenims ir jų šeimos nariams.


Uždaroji akcinė bendrovė "Raseinių šilumos tinklai"

UAB „Raseinių šilumos tinklai“ (toliau – Įmonė), ieško galimybių modernizuoti įrangą, pakeisti esamą iškastinį kurą deginančio katilo naudojimą, efektyviau išnaudoti energetinius resursus, diegti naujausiais technologijas šilumos gamybos efektyvumui didinti ir sąnaudoms bei šilumos kainai mažinti. Įmonė numato Nemakščių katilinėje įdiegti 0,32 MW galios biokuro katilą (toliau – Projektas), pagal programos 4 prioriteto „energijos efektyvumo ir atsinaujinančių išteklių energijos gamybos ir naudojimo skatinimas“ 04.1.1-LVPA-K-109 priemonės  „Biokuro panaudojimo skatinimas šilumos energijai gaminti“.

Projektas prisideda Nacionalinėje darnaus vystymosi strategijoje, patvirtintoje Lietuvos Respublikos Vyriausybės 2003 m. rugsėjo 11 d. nutarimu Nr. 1160 „Dėl Nacionalinės darnaus vystymosi strategijos patvirtinimo ir įgyvendinimo“, aprašytų ilgalaikių ir trumpalaikių energetikos tikslų ir jų uždavinių.

 Įgyvendinus projektą bus prisidėta prie Nacionalinėje darnaus vystymosi strategijoje numatyto ilgalaikio tikslo:
149.     Ilgalaikiai tikslai – sukurti saugų, palankų aplinkai, konkurencingą ir į bendrą ES energetikos sistemą integruotą energetikos sektorių, užtikrinti patikimą ir diversifikuotą energijos išteklių tiekimą, padidinti energijos gamybos, skirstymo ir vartojimo efektyvumą; išplėsti atsinaujinančių ir atliekinių energijos išteklių naudojimą.

 ir pagrindinių ilgalaikių uždavinių:

150.2.     didinti elektros energijos, šilumos gamybos, skirstymo ir vartojimo efektyvumą, sumažinti energijos nuostolius skirstomuosiuose tinkluose;
150.3.     sumažinti teršalų ir išmetamų šiltnamio efektą sukeliančių dujų kiekį pagamintos energijos vienetui;
150.4.     sumažinti šalies priklausomybę nuo kuro importo, padidinant energijos gamybą iš atsinaujinančių ir atliekinių energijos išteklių;

Įgyvendinus projektą bus prisidėta prie Nacionalinėje darnaus vystymosi strategijoje numatyto trumpalaikio tikslo:
151.     Trumpalaikiai tikslai – užtikrinti patikimą ir saugų, neviršijantį numatytųjų taršos limitų, energijos tiekimą visoms Lietuvos ūkio šakoms, didinti energijos taupymą ir naudojimo efektyvumą, tinkamai naudojant ES struktūrinių paramos fondų, valstybės ir privačias lėšas.

ir pagrindinių trumpalaikių uždavinių:
152.2.     padidinti pirminės energijos transformavimo veiksmingumą elektros energetikos ir ypač centralizuoto šilumos tiekimo sektoriuose, mažinti šilumos perdavimo nuostolius;


Valstybės ir savivaldybių institucijų ir įstaigų vidurinės grandies vadovų strateginių kompetencijų centralizuotas stiprinimas

Projekto „Valstybės ir savivaldybių institucijų ir įstaigų vidurinės grandies vadovų  strateginių kompetencijų stiprinimas“ pagrindinis tikslas – sustiprinti valstybės ir savivaldybių institucijų ir įstaigų vidurinės grandies vadovų  strategines kompetencijas. Siekiant ugdyti vidurinės grandies vadovų strategines kompetencijas, būtina įgyvendinti sisteminius, praktika paremtus (derinant su tinkamais teoriniais pagrindais) mokymus, skirtus vadovavimo, lyderystės ir pokyčių valdymo gebėjimams stiprinti.


Joniškio rajono savivaldybės administracija

Tinkama mokyklos mokymosi, sporto ir poilsio erdvių būklė yra svarbus ugdymo sąlygų veiksnys, veikiantis ugdymo kokybę ir didinantis bendrojo ugdymo įstaigų tinklo veiklos efektyvumą.  Dabartinės Joniškio „Aušros“ gimnazijos patalpos, sudarančios prielaidas sukurti kokybišką ugdymo aplinką, skatinančią kūrybiškumą, šiuo metu yra itin prastos būklės: kai kurios patalpos neatitinka higienos normų reikalavimo, tam tikros erdvės neišnaudojamos švietimo reikmėms, yra nesaugios, o baldai ir įranga jose – nusidėvėję bei nefunkcionalūs.
Įgyvendinant projektą ,,Joniškio „Aušros“ gimnazijos modernizavimas bus modernizuotos vidaus patalpos (atliekant remontą, pertvarkant bendras erdves ir patalpas, įsigyjant reikalingą įrangą bei baldus), tokiu būdu sukuriant modernias, kūrybiškumą skatinančias edukacines erdves. Projektas prisidės prie stebėsenos rodiklių pasiekimo: 1) "Investicijas gavusios vaikų priežiūros arba švietimo infrastruktūros pajėgumas (P.B. 235)" – 300 mokinių, 2) "Pagal veiksmų programą ERPF lėšomis atnaujintos bendrojo ugdymo mokyklos  (P.N. 722)" – 1 įstaiga.

Projektas prisidės prie lyčių lygybės principo įgyvendinimo ir (arba) skatins nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimą, t. y. numatomas aktyvus prisidėjimas prie universalaus dizaino principo įgyvendinimo:
-patalpos bus apšviestos tolygiai, kad nekristų šešėliai, darbo paviršiai bus matiniai, kad nesusidarytų atspindžiai;
-bus sudaryta galimybė reguliuoti/kontroliuoti patalpos apšvietimo lygį (t. y. įrengiami būvio, šviesos davikliai arba jungikliai atskiroms šviestuvų grupėms);
-bus įrengti išėjimus ir tualetus žymintys ženklai (detaliau žr. 9 Priedą).


Sisteminės psichologinės ir socialinės pagalbos teikimas onkologinėmis ligomis sergantiems asmenims

Baltijos šalių galvos ir kaklo onkologijos asociacija numato įgyvendinti projektą, kurio pagrindinis tikslas – onkologinėmis ligomis sergančių žmonių gyvenimo kokybės gerinimas teikiant kompleksinę socialinę bei psichologinę pagalbą. Planuojama, jog projekto įgyvendinimo metu mažiausiai 400 onkologinėmis ligomis sergantys žmonės gaus kvalifikuotą psichologinę bei socialinę pagalbą. Projekto įgyvendinimo rezultate minėta pagalba ligoniams leis adekvačiai susidoroti su emociniu skausmu, pasireiškiančiu pykčio, depresijos, nerimo, baimės, nesamos kaltės reakcijomis, padės išspręsti daug socialinių problemų.
Siekiant šio tikslo yra numatyta organizuoti individaulius bei grupinius užsiėmimus, susijusius su socialine bei psichologine pagalba onkologinėmis ligomis sergantiems žmonėms. Šiam uždaviniui spręsti numatyti konkretūs, onkologinėmis ligomis sergantiems žmonėms itin aktualios specializuotos psichologinės bei socialinės pagalbos individualios konsultacijos; gydytojų-specialistų psichosocialiniai specializuoti seminarai, skirti problemoms su pagrindėmis vėžio atmainomis spręsti; grupiniai socialiniai bei psichologiniai seminarai bei kiti užsiėmimai, susisję su socialine bei psichologine pagalba projekto tikslinės grupės nariams. Šis projektas – viena iš pirmųjų Lietuvoje iniciatyvų, skirtų padėti sergantiems žmonėms išmokti gyventi su onkologine liga.


Lietuvos Respublikos energetikos ministerija – veiksmų programos administravimas

Veiksmų programos administravimo projektas skirtas užtikrinti efektyvų ES struktūrinių fondų lėšų administravimą. Šiuo projektu numatoma finansuoti su Lietuvos Respublikos energetikos ministerijai pavestų ES struktūrinių fondų lėšų administravimo funkcijų vykdymu susijusias išlaidas, numatytas Techninės paramos administravimo taisyklėse, patvirtintose Lietuvos Respublikos finansų ministro 2014 m. spalio 28 d. įsakymu Nr. 1K-337 „Dėl Techninės paramos administravimo taisyklių patvirtinimo“.


Saugios elektroninės erdvės vaikams kūrimas

Švietimo informacinių technologijų centras

Mokinių pasiekimai šiandien dažnai siejami su naujomis šiuolaikinėmis mokymo priemonėmis, grįstomis informacijos ir komunikacijos technologijomis (IKT). Tokių priemonių naudojimui būtina ne tik sukurti naujas skaitmenines priemones, bet ir sudaryti prieigos galimybes prie jų.Siekiant, kad visi mokiniai galėtų naudotis technologijomis, kiekvienas mokinys turi turėti kompiuterį mokykloje (1:1), tokių investicijų vargu ar valstybė galės užtikrinti. Aktualu tampa  mokyklose sudaryti sąlygas vaikams atsinešti savo įrenginius. Tam būtina sukurti saugią ir kontroliuojamą belaidę interneto prieigą mokyklose. Projekto metu numatoma Lietuvos mokyklose įrengti 2000 belaidžio interneto zonų. Prie belaidžio interneto galės jungtis tik autorizuoti vartotojai, mokyklos galės vykdyti turinio prieigos kontrolę ir valdymą; 1350 pedagogų ir mokyklų vadovų bus apmokyta valdyti mokyklos tinklo parametrus, organizuoti belaidžio tinklo plėtrą, naudoti belaidį tinklą kasdienėje veikloje.

Projektas prisidės prie moterų ir vyrų lygybės principo įgyvendinimo ir skatins nediskriminavimo principo įgyvendinimą. Atrenkant projekto darbuotojus ir dalyvius asmenys nebus vertinami pagal lytį, rasę, tautybę, kalbą, kilmę, socialinę padėtį, tikėjimą, įsitikinimus ar pažiūras, amžių, negalę, lytinę orientaciją, etninę priklausomybę ar religiją.Sukutų sistemų vartotojų sąsajos atitiks Gaires interneto turinio prieinamumui užtikrinti, angl. WCAG (Web Content Accenssibility Guidelines).


Socialinio būsto fondo plėtra įsigyjant butus

Telšių rajono savivaldybės administracija

Projektu siekiama prisidėti prie Telšių rajono savivaldybės socialinio būsto fondo plėtros. Įgyvendinant projektą planuojamas vieno, dviejų, trijų kambarių butų pirkimas Telšių ir Varnių miestuose, Tryškių ir Luokės miesteliuose – iš viso bus nupirkti 59 socialiniai būstai (21 vieno kambario, 32 dviejų kambarių ir 6 trijų kambarių), kurių bendras plotas siektų 2 859m2. Numatoma, kad į vieno kambario butus galima bus patalpinti šeimas, susidedančias iš 1 ir 2 asmenų, į dviejų kambarių butus – iš 2, 3 arba 4 asmenų (pagal poreikį), į trijų – iš 4 ir daugiau asmenų. Todėl asmenys į perkamus socialinius butus galės patekti iš visų Telšių rajono savivaldybės sąrašuose esančių eilių. Tokiu būdu bus padidintas socialinio būsto fondas ir būstai galės būti išnuomojami pažeidžiamiausioms, mažas pajamas gaunančių Telšių r. sav. gyventojų grupėms. Neįgaliesiems skirti butai planuojami pirkti daugiabučių gyvenamųjų pastatų 1 a., tačiau Telšių rajono savivaldybės eilėje nėra neįgaliųjų, kurie turėtų judėjimo negalią. Jei keliant asmenis (šeimas) į nupirktus socialinius butus, atsirastų poreikis pritaikyti jį neįgaliųjų poreikiams, Telšių rajono savivaldybė šias išlaidas dengtų iš savivaldybės biudžeto.

Projektas prisidės prie darnaus vystymosi principo: planuojami pirkti butai Telšių mieste bus perkami ne didesniu, kaip 1 km spinduliu nuo miesto viešojo transporto stotelių; Varnių mieste – ne didesniu, kaip 1 km spinduliu nuo Varnių miesto autobusų stoties, esančios adresu Vytauto g. 3; Tryškių miestelyje – ne didesniu nei 1 km spinduliu nuo stotelės (adresu Stoties g. 2, Tryškiai), kurioje stoja priemiestinis viešasis transportas, ir Luokės miestelyje – ne didesniu nei 1 km spinduliu nuo stotelės (Naujosios g.), kurioje stoja priemiestinis viešasis transportas.


Vaikų dienos centrų tinklo plėtra Lazdijų rajono savivaldybėje

Lazdijų rajono savivaldybės administracija

Lazdijų rajono savivaldybėje  siekiant mažinti socialinę atskirtį ir padidinti nuolatinių vaikų dienos centrų lankytojų skaičių, numatoma vaikų dienos centrų tinklo plėtra. Projekto tikslas - sukurti palankias sąlygas, reikalingas veiksmingam ir tvariam perėjimui nuo institucinės globos prie bendruomenėje teikiamų paslaugų.   Projekto įgyvendinimo metu bus plečiami Veisiejų seniūnijos bendruomenės komiteto ir VšĮ Lazdijų socialinių paslaugų centro vaikų dienos centrai, atliekant patalpų remontą naujose erdvėse bei įsigyjant naujos įrangos ir baldų. Tikimasi, kad išplėtus vaikų dienos centrų veiklą, bus įgyvendintos šeimos problemų sprendimo prevencinės priemonės, kurios sudarytų galimybes vaikui augti savo šeimoje, bus išvystytos bendruomenėje teikiamos vaikų socialinės priežiūros ir ugdymo paslaugos, padidės nuolatinių lankytojų skaičius centruose.

Projekte nėra numatyti apribojimai, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui, o projekto veiklos aktyviai prisideda prie horizontaliųjų principų įgyvendinimo.
Įgyvendinant projekto veiklas bus atsižvelgta į Aprašo 25 punktą, t.y. partneriai, vykdydami paprastojo remonto statybos darbus numatė bent vieną STR 2.03.01:2001 „Statiniai ir teritorijos. Reikalavimai žmonių su negalia reikmėms“ nurodytą priemonę. Veisiejų seniūnijos bendruomenės komiteto VDC, adresu Ateities g. 6, Veisiejai, numatoma neįgaliesiems pritaikyti patalpas - WC pritaikymas, durų praplatinimas bei beslenkstis įrengimas, grindų išlyginimas, nuovažos iš pastato įrengimas.
VšĮ Lazdijų socialinių paslaugų centro VDC (Vytauto g. 13, Lazdijai) neįgaliųjų patekimui iš lauko į pastatą grindinio lygmenyje bus pakeistos durys (plačios, pritaikytos neįgaliesiems, atitinkančios STR 2.03.01:2001 „Statiniai ir teritorijos. Reikalavimai žmonių su negalia reikmėms“, todėl pandusas nėra reikalingas), viduje iš koridoriaus į II a. bus įrengiamas nuožulnus keltuvas pritaikytas neįgaliesiems, pritaikomas WC neįgaliesiems, praplatinamos patalpų durys, užtikrinamas bekliūtis judėjimas patalpose - durys be slenksčių.


Plačios aprėpties universiteto plėtotė universitetų tinklo pertvarkos kontekste

Projektu siekiama išplėtoti plačios aprėpties universiteto modelį, atliepiant universitetų tinklo optimizavimo iššūkius Lietuvoje. Apsijungus trims aukštosioms mokykloms:  Vytauto Didžiojo, Lietuvos edukologijos ir Aleksandro Stulginskio universitetams, didelis dėmesys skiriamas studijų programų portfelio pertvarkai, studijų kokybės gerinimui, tarptautiškumo plėtotei, studentų pasiekimų gerinimui, dėstytojų profesiniam tobulėjimui ir mokslinės veiklos stiprinimui.
Siekiant studijų efektyvumo ir kokybės užtikrinimo, numatoma, kad VDU įvertins jau turimą visų trijų universitetų patirtį ir pagal vieningą sistemą pertvarkys vidinę studijų kokybės užtikrinimo sistemą. Bus pereinama prie bendros studentų pažangos stebėsenos, pasiekimų vertinimo, grįžtamojo ryšio užtikrinimo sistemos. Tam bus pasitelktos jau esamos e-sistemos ir platformos, tačiau skiriant lėšų jų plėtotei ir atnaujinimui, įvertinus naujus iššūkius, ypač susijusius su pedagogų rengimu.
Atsižvelgiant į regiono, miesto, verslo poreikius ir specifiką, bus atnaujintos studijų programos,  išgryninant stipriausias jungtinio universiteto studijų programas. Tai leis efektyviau investuoti į akademinio personalo profesinį tobulėjimą, tarptautiškumo didinimą, naujovių ir inovatyvių studijų metodų diegimą.
Dalis investicijų bus skirtos dėstytojų pedagoginės ir mokslinės kvalifikacijos tobulinimui, dalyvaujant profesinio augimo renginiuose, kuriuos ves Lietuvos bei užsienio ekspertai.
Projektas taip pat bus  skirtas įgyvendinti pedagogų profesinio tobulinimo ir pedagogų pirminio rengimo veiklas: atnaujinamos studijų programos, kuriamas pedagogų profesinio tobulėjimo modelis, tobulinamos dėstytojų, dirbančių pedagogikos krypties programose, kompetencijos. Bendrai Universitete vykdant mokytojų rengimo veiklas, bus sukurtos ir atnaujintos esamos technologijomis grindžiamos aplinkos, kurios leistų kurti technologijomis grindžiamas veiklas skaitmeninėje erdvėje. Bus įkurtos šiuolaikinės laboratorijos, skirtos ugdyti STE